Zvezda protiv Olimpijakosa za evropsko proleće - ATA Stars\nZvezda protiv Olimpijakosa za evropsko proleće\nHome/cVesti - sportovi/Fudbal/Zvezda protiv Olimpijakosa za evropsko proleće\nFudbaleri Crvene zvezde večeras u Atini igraju protiv Olimpijakosa za ostanak na evro-sceni ove sezone.\nNa oproštaju od drugog uzastopnog učešća u Ligi šampiona, Zvezda nije bez imperativa, jer je ulog Liga Evrope, za šta joj je potreban bod u sudaru sa „bratskim“ grčkim klubom da bi zadržala treću poziciju B grupe.\nProlaz u osminu finala već su osigurali minhenski Bajern i Totenhem, ali će se, bez obzira na odlične navijačke odnose, velika borba voditi u predgrađu Atine – Pireju.\n-Veliki je ulog, ali moja filozofija je da su sve utakmice velike i posebne. Došli smo do poslednjeg meča u ovoj fazi i bilo bi sjajno za Zvezdu i srpski fudbal da prođemo. Ne znam da li je ova utakmica najvažnija, ali imamo šansu da napravimo opet nesto veliko, što niko nije uradio u ovom formatu u našoj zemlji – rekao je Milojević na konferenciji za medije.\nU centru pažnje biće kapiten i najbolji igrač Zvezde Marko Marin, kao nekadašnja „desetka“ Olimpijakosa.\n-Svi znaju kakva je ovde atmosfera, naravno da smo pričali o tome. Olimpijakos će imati veliku podršku sa tribina, stvoriće se ambijent da se igra ofanzivno i mnogo će im to biti od pomoći. Ipak, spremi smo za to i nadamo se da ćemo odigrati dobru utakmicu – rekao je Marin.\nUtakmica 6. kola B grupe Lige šampiona Olimpijakos – Crvena zvezda počinje u 21 sat na stadionu Karaiskaki.\nPovezana vest: Partizan deklasirao Donji Srem, Javor bolji od Vojvodine\nBy ATA Stars Redakcija|2019-12-11T10:29:10+01:00decembar 11th, 2019|Fudbal|0 Comments\nMilošević priznao da je razmišljao o ostavci i da ima problema unutar ekipe\nZidan: Bejl tražio da ne igra protiv Sitija\nSavo Milošević ostaje trener Partizana


Ztorg botnet mreža u usponu: više od milion kompromitovanih uređaja za godinu dana\nZtorg botnet mreža u usponu: više od milion kompromitovanih uređaja za godinu dana – Personal magazin\nSajber kriminalci su napravili masivnu botnet mrežu kako bi zaradili novac od agresivnog reklamiranja\nIstraživači iz kompanije Kaspersky Lab otkrili su veliku botnet mrežu koja promoviše aplikacije inficirane Ztorg Trojan virusom preko reklamnih kampanja. Sofisticirana reklamna botnet mreža kompromitovala je stotine hiljada uređaja malverom koji generiše preglede za reklame, sprovodi diskretnu instalaciju pa čak i kupovinu novih aplikacija, čime stvara novčanu dobit za kreatore.\nKampanja je aktuelna skoro godinu dana i do sada je kompromitovala skoro 100 programa. Većina njih je bila veoma popularna i ostvarila je vrtoglav rast, od 10 do 10 hiljada instalacija u samo jednom danu. Zapravo, prvi primer Trojan virusa koji je otkriven imao je preko milion instalacija.\nPostoji veliki broj botnet mreža u sajber svetu i većina njih je kreirana sa ciljem da donese finansijsku dobit. Botnet mreže se često fokusiraju na reklamne prevare – sajber kriminalci kompromituju korisničke uređaje malverom koji obezbeđuje preglede reklama i klikove na Google Play prodavnicu radi instaliranja i kupovine novih aplikacija, sa ciljem da kretorima mreže donese zaradu. Distributeri Ztorg virusa su iskoristili ovaj isproban recept i podigli ga na viši nivo.\nZtorg virus je sam po sebi veoma sofisticiran Trojan sa modularnom arhitekturom. Prva stvar koju radi nakon instalacije jeste povezivanje sa komandnim i kontrolnim serverom i postavljanje informacija o uređaju, uključujući zemlju, jezik, model uređaja i verziju operativnog sistema. Nakon što su svi podaci postavljeni, Ztorg preuzima drugi, dodatni modul, koji koristi nekoliko ranjivosti kako bi dobio „root“ privilegije na inficiranom uređaju. Ova prava omogućuju Trojan virusu da konstantno bude aktivan na uređaju, prikazuje neželjene reklame na agresivan način, kao i da diskretno instalira nove aplikacije.\nPrema istraživačima iz kompanije Kaspersky Lab, napadači distribuiraju Ztorg na dva načina. Prvo, sajber kriminalci kupuju saobraćaj sa makar četiri popularne i legalne mreže za reklamiranje kako bi promovisali kompromitovane programe. Treba napomenuti da dodatni moduli Ztorg virusa prikazuju reklame sa ovih mreža. Usled toga se promocija ponovo događa – korisnici su kompromitovani zbog malicioznih reklama sa mreža za reklamiranje i, nakon infekcije, oni vide još veći broj reklama sa iste mreže zbog instaliranog Trojan virusa.\nDrugi način za distribuciju Ztorg virusa je preko aplikacija koje plaćaju korisnicima da instaliraju druge programe sa Google Play prodavnice. Korisnicima nude 0,04-0,05 američkih dolara za instaliranje aplikacije inficirane Ztorg virusom. I dok korisnici dobiju nagradu u vidu nekoliko centi, njihovu uređaju ulaze u „zombi“ režim i prikazuju neželjene reklame kako bi sajber kriminalci ostvarili zaradu.\n„Tokom 2016. godine, reklamni Trojan virusi koji su imali sposobnost da iskoriste „SuperUser“ privilegije bili su najveća pretnja po korisnike mobilnih uređaja. Višeslojna botnet mreža na kojoj je promovisan Ztorg ukazuje na činjenicu da se ovaj trend i dalje razvija. Neke od aplikacija su postavljene na Google Play prodavnicu u maju 2017. godine, i očekujemo da vidimo još ovakvih primera”, zaključio je Roman Unuček (Roman Unuchek), viši malver analitičar u kompaniji Kaspersky Lab u SAD.\nZtorg botnet mreža u usponu: više od milion kompromitovanih uređaja za godinu dana was last modified: May 17th, 2017 by Redakcija\nKaspersky LabZtorg Trojan\nKaspersky Threat Intelligence Portal: platforma za pomoć bezbednosnim stručnjacima i organizacijama\nNVIDIA objavila VRWorks audio i 360 video SDK-ove na GTC-u


Rekonstrukcija javnog toaleta u Pančevu primer krađe, ali i simbol kvaliteta života - NOVA stranka\n29.08.2019 Press služba javni toalet, Naslovna, Nova stranka, opozicija, Pančevo, rekonstrukcija 0\nEkipa Nove stranke, predvođena liderom NOVE Zoranom Živkovićem, predsednikom Političkog saveta Arisom Movsesijanom, prvim čovekom Gradskog odbora NOVE Beograd Brankom Mladenovićem i portparolom Gradskog odbora Nove stranke Pančevo Igorom Grudenom, ukazala je javnosti na svu problematiku rekonstrukcije javnog toaleta u najvećem gradu južnog Banata.\nNaime, pomenuti radovi ne samo što traju u dva produžena roka i koštaju basnoslovnih 15 miliona dinara, već su i smešteni u srcu stambenog dela Pančeva. Kako je objasnio Gruden, taj grad se nosi sa barem stotinu bitnijih problema za čije rešenje je pomenuta suma mogla da bude utrošena, ali je aktuelnoj vlasti očigledno samo jedna stvar na pameti.\nPredsednik Nove stranke naveo je da je lokacija krajnje neprikladna za javni toalet, kada su svuda okolo stambene zgrade, a prekoputa sud.\n"Da li možda to govori o značaju pravosuđa u Srbiji? Ovo je generalno propao pokušaj da se nešto uradi i zato tražimo od nadležnih organa da utvrde ko to ovde krade", istakao je Živković.\nZa kraj, predsednik Gradskog odbora Nove stranke Beograd Mladenović zaključio je da cena i trajanje radova na rekonstrukciji jasno svedoče o kvalitetu života u Pančevu.\nU nastavku pogledajte šta je tačno na terenu zatekla ekipa Nove stranke:\nNova stranka ukazuje na svu problematiku rekonstrukcije javnog toaleta u Pančevu, koja ne samo što traje u dva produžena roka i košta basnoslovnih 15 miliona dinara, već se i nalazi usred stambenog dela grada. Pogledajte šta je u najvećem gradu južnog Banata zatekla ekipa NOVE: pic.twitter.com/At4ZiMysKy\n— Nova stranka (@NovaStranka) August 29, 2019\nPrevious article\tŽivić za Danas: Naša je vlada proleterska Next article\tEleković i Movsesijan na trodnevnoj edukativnoj konferenciji u Sarajevu o procesu evrointegracija\nDokazano: Poverenik SNS u Paraćinu osuđivan zbog davanja mita!


Kad su u pitanju rezultati tržišta osiguranja u Crnoj Gori, zaključno sa avgustom, predsjednik Savjeta Agencije, Uroš Andrijašević, istakao je da su, prema preliminarnim podacima dostavljenim Agenciji za nadzor osiguranja, društva za osam mjeseci fakturisala ukupnu bruto premiju u iznosu od 64,3 miliona eura, što je za 6,2 miliona više u odnosu na isti period prošle godine.\n“Premija neživotnog osiguranja ostvarila je rast za 10,4 odsto, dok je rast premije životnog osiguranja 12,2 odsto. Najveći nominalni rast ostvaren je u vrsti Ostala osiguranja imovine, i to za 1,6 miliona eura, a zatim u vrsti Osiguranje života i to za milion eura”, naglasio je Andrijašević.\nPodsjetio je da je prosječna stopa rasta bruto fakturisane premije na godišnjem nivou u posljednjih pet godina iznosila 3,6 odsto, a u dosadašnjem dijelu godine ostvarila je rast od 10,7 odsto u odnosu na isti period prošle godine.\n“Realna očekivanja su da će rast premije do kraja godine biti na mnogo većem nivou iznad petogodišnjeg prosjeka”, zaključio je Andrijašević.


“Heineken” otvorio konkurs za dizajnere – Poziv da stvore bocu budućnosti otvoren do 1. marta 2013. – Magazin Plus\nHome/“Heineken” otvorio konkurs za dizajnere – Poziv da stvore bocu budućnosti otvoren do 1. marta 2013.\n“Heineken” otvorio konkurs za dizajnere – Poziv da stvore bocu budućnosti otvoren do 1. marta 2013.\nKompanija “Heineken” svoju “mladost od 140 godina” proslavlja na jedinstveni način, pružajući priliku dizajnerima širom sveta da koriste prošlost brenda, koja će ih inspirisati da stvore nešto novo za njegovu budućnost.\n“Heineken” je saopštio da je ovo jedinstvena prilika da dizajneri daju lični pečat tom prepoznatljivom svetskom brendu i oprobaju se u dizajnu boce.\nPo prvi put učesnici će imati slobodu da se igraju i kombinuju stotine istorijskih vizuala brenda kako bi kreirali jedinstvenu “Heineken” bocu budućnosti. Svi vizuali su dostipni na interaktivnom sajtu www.yourfuturebottle.com\nKao i lani, i ove godine, u žiriju će biti neke od najuticajnijih ličnosti iz oblasti kulture i dizajna: Joshua Davis, pionir digitalnog dizajna, Evan Orensten, suosnivač i izvršni urednik “Cool Hunting”-a, Mark Dytham, suosnivač globalne kreativne mreže “PechaKucha” i Mark van Iterson, “Heineken” globalni direktor za dizajn, odabraće najbolje radove.\nNajkreativnija rešenja po oceni žirija, ukupno njih trideset, biće izložena na Milanskoj nedelji dizajna u aprilu 2013. godine, gde će odabrani mladi dizajneri moći da svoj rad predstave ljubiteljima dizajna iz celog sveta. Boce iz “Heineken 2013/2014 Limited Edition” nosiće pobednički dizajn.\nPodsećanja radi, na prošlogodišnjem konkursu “Limited Edition Design Challenge”, među najboljih sto ocenjenih takmičara, svoje mesto je našlo čak jedanaest predstavnika Srbije, a Stefan Pilipović iz Beograda, u paru sa Fabiom Kansiolom iz Barija, obezbedio je plasman u top tri dizajna na svetu.\n“Remix Future Bottle Design” konkurs je otvoren za prijave do 1. marta 2013.\nDodatne informacije i način prijavljivanja pogledajte na adresi www.yourfuturebottle.com


AMERIČKI AMBASADOR ŽESTOKO ODGOVORIO TEGELTIJI, MILANU ĆE SADA SVE POSTATI JASNO: "VSTV ne razumije ulogu parlamentarnog nadzora..." - Vijesti\nPočetna/Vijesti/AMERIČKI AMBASADOR ŽESTOKO ODGOVORIO TEGELTIJI, MILANU ĆE SADA SVE POSTATI JASNO: “VSTV ne razumije ulogu parlamentarnog nadzora…”\nAMERIČKI AMBASADOR ŽESTOKO ODGOVORIO TEGELTIJI, MILANU ĆE SADA SVE POSTATI JASNO: “VSTV ne razumije ulogu parlamentarnog nadzora…”\n“Zdrave demokratije trebaju provjeru i ravnotežu. Ne radi se samo o pravu parlamenta, već o obavezi da sudstvo bude odgovorno građanima BiH”, jasni su iz Američke ambasade.\nDanašnji zaključci VSTV-a pokazuju nedostatak razumijevanja uloge i značaja parlamentarnog nadzora, stav je Ambasade SAD-a u BiH o zaključcima ove pravosudne institucije. Podsjetimo, na današnjoj sjednici Visokog sudskog i tužilačkog vijeća BiH doneseni su zaključci u vidu odgovora na raniji set zaključaka Predstavničkog doma Parlamentarne skupštine BiH u okviru kojih je, između ostalog, formirana istražna komisija koja treba da istražuje korupciju u VSTV-u.\nTako je saopćeno da članovi Visokog sudskog i tužilačkog vijeća te sudije i tužioci u Bosni i Hercegovini ni na koji način neće učestvovati u radu ove istražne komisije Predstavničkog doma Parlamentarne skupštine Bosne i Hercegovine.


Lazarević: Srbija pod konstantnim stresom od devedesetih godina, pa nadalje - Društvo - Dnevni list Danas\nPočetna » Vesti » Društvo » Lazarević: Srbija pod konstantnim stresom od devedesetih godina, pa nadalje\nLazarević: Srbija pod konstantnim stresom od devedesetih godina, pa nadalje\nPosledice koje će ostaviti pandemija još ne mogu tačno da se izmere, ali očekujem porast nepsihotičnih poremećaja i bolesti zavisnosti, izjavio je FoNetu specijalizant psihijatrije Uroš Lazarević.\nOn je u serijalu razgovora Destinacija o posledicama korone rekao da se situacija može porediti sa ranijim dešavanjima, „pošto je Srbija bila pod konstantnim stresom od devedesetih godina, pa nadalje“. Pozivajući se na istraživanja, Lazarević je ukazao da su, zbog događaja u prošlosti, posttraumatski stres, depresija i anksioznost bili u porastu „čak i do tri puta u nekim populacijama“.\nPrema njegovom mišljenju, može se postaviti hipoteza da će posledice pandemije biti ozbiljne, pošto sama zakonitost u medicini govori da je kod svake bolesti za oporavak potrebno onoliko vremena koliko je bolest trajala, „ako ne i duže“.\nUz napomenu da se razni mehanizmi pomoći prevazilaženja situacija kod različitih ljudi različito uključuju, Lazarević je predvideo da će vurnabilne grupe, stari, bolesni i mlađa deca, ali ne i tinejdžeri, „sigurno osetiti najviše posledica“.\nOn je siguran da će vakcina pomoći, „što je nauka i pokazala“, i navodi primer Izraela, „gde je ogroman broj ljudi vakcinisan i svi možemo da vidimo snimke ljudi koji se polako vraćaju normalnom životu“.\nAko bi opseg naše vakcinacije bio veći i ako bi se građani pridržavali mera, procenio je Lazarević, to bi uveliko vratilo normalu života. Govoreći o izolaciji izazvanoj pandemijom, on je podsetio da postoje razni načini na koje se može prevazići, pominjući nove tehnologije pomoću kojih možemo biti u kontaktu sa bliskim osobama. Drugi način je „nadoknađivanje sadržaja koje smo propustili, u smislu kulture, filmova i knjiga“, što su prema njegovom uverenju, „stvari koje nas vraćaju sigurnom utočištu“.\nOd svih problema koji mogu da se jave zbog virusa i stresa, otuđenje ne predstavlja veliki problem, jer je „vrlo reverzibilno“, smatra Lazarević. Kako je objasnio, ljudi mogu da se distanciraju u određenom periodu, ali kada to prođe, imaju želju da se ponovo vide sa drugima i osete bliski kontakt. On zato veruje da će se ljudi „vratiti“ kada pandemija bude završena, ali upozorava da izolacija, stres i neizvesnost, mogu ostaviti posledice na psihu ljudi. Mogućnost da građani sami biraju vakcinu Lazarević ne vidi kao problem, ali ukazuje da je problem „to nepoverenje, čak i populizam, jer kada se politika umeša u medicinu, tu medicina staje“.\nOn je podsetio da je strukovno udruženje Ujedinjeni protiv kovida nastalo kao reakcija na „gomilu neistina“ koje su u javnosti, zbog izbora, izrečene u junu prošle godine. Ujedinjeni protiv kovida su pokušali da vrate „stručnu potporu“, istakao je Lazarević, ali je upozorio da je to veoma teško, jer postoji ogroman broj informacija i „ljudi stvarno ne znaju više kome da veruju“.\nGrađanima nikako ne bi preporučio da samoinicijativno koriste sedative i veruje da postoji njihova zloupotreba, naglašavajući da je potrebno razgovarati sa lekarima, jer ljudi „ne mogu sami sebe da doziraju“, dok njihova duža upotreba izaziva zavisnost.\nKorona viruspandemijaUroš LazarevićBeograd


Najveće ostrvo na svetu nova meta Amerike /foto/ - Sputnjik Srbija\nNajveće ostrvo na svetu nova meta Amerike /foto/\n18:40 08.12.2019 Preuzmite kraći link\nOcene o mentalnom zdravlju Donalda Trampa pljuštale su sa svih strana, što po društvenim mrežama, što u komentarima na objavu vesti kako Amerika namerava da kupi Grenland. Uglavnom, sve se svodilo na traženje odgovora na pitanje: da li je predsednik SAD normalan? Ali, šta je adut najvećeg ostrva na svetu?\nDanci su se brzo predali 1940, organizovan oružani otpor trajao je nepuna tri sata, nemačke snage su prošetale do severozapadnog oboda zemlje spremajući ofanzivu ka Norveškoj, pa se počelo govoriti i o statusu Grenlanda. SAD su otvorile konzulat na Grenlandu, pokazujući da ne priznaju okupaciju Nemačke, a zatim i potpisale sporazum sa ambasadorom Kraljevine Danske u Vašingtonu o raspoređivanju američkih vojnika na ovom ostrvu.\nSada, kada bi američki pravnici pročešljali obimnu dokumentaciju i prepustili se kreativnom tumačenju, kao što su to učinili na Kosovu, mogli bi doći i do zaključka kako ne samo da imaju pravo na Grenland, nego im još vlast u Kopenhagenu duguje nekoliko milijardi jer su osiguravali bezbednost dela teritorije tokom pola veka.\nNaravno, niko iz Trampovog kabineta nije verovao da će ponuda Danskoj biti prihvaćena. Danska ne pokazuje spremnost na ustupke kada se radi o njenim granicama. Još od 1967. je u sporu sa Kanadom zbog razgraničenja u Severozapadnom prolazu, na koridoru koji se proteže između kanadske obale i Grenlanda. Dve zemlje su još 1973. izvršile delimitaciju granice, što su potvrdile UN, ali je problem nastao u utvrđivanju kome pripada ostrvo Hans. Ostrvo je nenaseljeno, veličine svega 1,3 km2, ali ima značaj za navigaciju kao i izlov ribe. Kada ne posustaju oko teritorije malo veće od kvadratnog kilometra, kako da se odreknu Grenlanda?\nPrvo, klimatske promene otvaraju Severni morski put, SAD u tom regionu kasne sa preduzimanjem određenih koraka, sada je neophodno zaokružiti „Arktičku strategiju“ i u tim računicama Grenland je od velikog značaja. U kontekstu otvaranja Severnog morskog puta, na obalama Grenlanda bi mogao biti izgrađen veći broj luka sa pratećim sadržajima.\nOsamostaljivanje teče sporo i opterećeno je brojnim otvorenim pitanjima. Prema istraživanjima javnog mnjenja iz 2016. godine, 64 odsto stanovnika Grenlanda bi na referendumu glasalo za nezavisnost, ali čak 78 odsto je protiv nezavisnosti ako bi to značilo i pad životnog standarda. Naime, grenlandska ekonomija se uglavnom zasniva na izlovu i preradi ribe i morskih plodova. Prirodna bogatstva postoje, ali se još nije počelo sa eksploatacijom. Ako bi Danska podigla barijeru za kupovinu ribe i rakova sa Grenlanda od strane EU, usledio bi kolaps privrede.\nZato su ovakve bombastične izjave Donalda Trampa važne, njima se ohrabruju grenlandski independisti, jača njihova pozicija, šalje se poruka da će im Amerika pomoći. Još se i vrši pritisak na Dansku da blokira „Severni tok 2“, pa ako taj pritisak prođe — prođe.


RTCG - Radio Televizija Crne Gore - Nacionalni javni servis :: Hronika :: SDT podiglo optužnicu protiv Stanišića i Bulatovića\n12. 08. 2020. 17:40 >> 17:57 0\nSDT podiglo optužnicu protiv Stanišića i Bulatovića\nSpecijalno državno tužilaštvo dostavilo je Višem sudu opštužnicu protiv Vidoja Stanišića i Dragiše Bulatovića kojima stavlja na teret izvršenje krivičnih djela stvaranje kriminalne organizacije i ubistvo u pokušaju putem saizvršilaštva.\n"Višem sudu u Podgorici dostavljena je radi kontrole opravdanosti i zakonitosti optužnica protiv okrivljenih V.S i D.B. Okrivljenima se stavlja na teret izvršenje krivičnih djela stvaranje kriminalne organizacije iz clana 401a KZ CG i ubistvo u pokušaju putem saizvršilaštva iz clana 143 KZCG. Nakon podizanja i dostavljanja optuznice sudu, okrivljenima je produžen pritvor," saopštila je za TVCG portparol Višeg suda Aida Muzurović.\nPodsjetimo Vidoje Stanišić je osumnjičen da je učestvovao u pokušaju ubistva Igora Krstovića (35).\nSDT ga sumnjiči da je kao član kriminalne organizacije pomagao napadačima koji su krajem januara ispalili više hitaca u automobil u kom je bio Krstović.\nU istoj istrazi 15. februara uhapšen je Dragiša Bulatović (25), kojeg sumnjiče da je kao član kriminalne organizacije pomogao napadačima na Krstovića.\nViši sud Vidoje Stanišić\nSudovi ažurni uprkos vanrednim uslovima


Generalni direktor kluba Zvezdan Terzić sa velikim zadovoljstvom uručio je 240 sezonskih ulaznica v.d. direktoru KBC Zvezdara Petru Svorcanu za utakmice koje će crveno-beli odigrati na domaćem terenu u narednom periodu. Na taj način nastavljena je akcija organizovana aprila meseca u kojoj je Crvena zvezda još jednom na delu pokazala da je društveno odgovorna organizacija.\n- Većinu svog života proveo sam nedaleko od Kliničko-bolničkog centra Zvezdara. Vezan sam za ovu instituciju, s obzirom da mi se svo troje dece rodilo u porodilištu KBC Zvezdara. Ovim gestom smo pokazali ono po čemu je Crvena zvezda prepoznatljiva, a to je socijalno-odgovorno ponašanje. Posle značajne finansijske pomoći Kliničkom centru Niša i Beograda, i posebno što mi je drago Univerzitetskoj dečijoj klinici u Tiršovoj, nastavili smo da pomažemo sve slojeve društva, naročito zvezdaše. Drago nam je da je medicinsko osoblje KBC Zvezdara prepoznalo našu nameru i želju da im zahvalimo na svemu što su prethodnih meseci uradili za naš narod, nesebičnim angažovanjem pomagali našem stanovništvu i svima nama - podelom sezonskih karata. Danas smo predali 240 sezonskih karata zaposlenima u KBC Zvezdara i nadam se da ćemo se viđati na Marakani i radovati se pobedama naše Crvene zvezde, te da će se ova pošast, u vidu korona virusa što pre završiti. Još jednom, hvala svim medicinskim radnicima Srbije, a danas posebno KBC Zvezdara –zaključio je generalni direktor Terzić.\nVeliku zahvalnost zbog posete i poklona koje je klub sa Marakane pripremio za medicinare istakao je kardiolog Aleksandar Davidović.\n- Ovo je velika čast za sve zaposlene u KBC Zvezdara, a posebno za nas zvezdaše. Želeo bih da se u ime svih zvezdaša koji su zaposleni ovde zahvalim Fudbalskom klubu Crvena zvezda na lepoj inicijativi. Ponosan sam na podatak da je najveći broj zahteva za izdavanje sezonskih karata upravo odavde, iz gradske bolnice. Prethodni meseci borbe sa pandemijom bili su izuzetno stresni za zdravstvene radnike, ali smo pokazali da smo dorasli tom izazovu. Apelovao bih na građane da se pridržavaju protivepidemijskih mera i zaštite sebe i bližnje. Hvala voljenom klubu za divan gest prema zdravstvenim radnicima. Nadam se da ću uskoro moći da bodrim Zvezdu, zajedno sa suprugom i dvoje dece i da ćemo sa tribine biti u prilici da pomognemo klubu da izbori proleće u Ligi Evrope – rekao je Aleksandar Davidović.\nVeliko interesovanje obeležilo je celokupnu akciju u kojoj se preko 700 zdravstvenih radnika odazvalo i izrazilo želju da u sezoni 2020/2021 crveno-bele bodri sa tribina stadiona, a najviše zahteva je došlo upravo iz KBC Zvezdara. Zahvalnost zbog ovakvog gesta Crvene zvezde nije krio ni anestetičar Miloš Vujičić.\n- Hvala vam što ste došli. Mi, kao navijači Crvene zvezde smo mnogo puta pokazali podršku koju pružamo klubu i u dobrim i u teškim trenucima, a Zvezda je ovim gestom, kao i svim drugim gestovima u ovim vremenima borbe protiv korona virusa, pokazala da je najveći klub na svetu. Hvala vam što ste nam podelili sezonske ulaznice i nadam se da ćemo se uskoro videti na Marakani. Imam društvo s kojim idem na stadion i verujem da ćemo se ponovo okupiti svi zajedno i biti u prilici da pružimo podršku ekipi. Žao mi je što to već nije slučaj u derbiju, ali znaju igrači da treba da se bore kao lavovi –zaključio je Miloš Vujičić.


RTS :: Vlada i EBRD potpisali Memorandum o razumevanju\nEkonomija Vlada i EBRD potpisali Memorandum o razumevanju\nčetvrtak, 24. sep 2015, 20:12 -> 21:05\nVlada i EBRD potpisali Memorandum o razumevanju\nPremijer Srbije Aleksandar Vučić i predsednik Evropske banke za obnovu i razvoj Suma Čakrabarti potpisali su Memorandum o razumevanju, kojim će započeti zajedničku inicijativu za razvoj investicione klime, podršku razvoju privatnog sektora i promovisanje dobrog upravljanja u Srbiji. Memorandum sa EBRD danas najvažnija vest za Srbiju, kaže Vučić.\nPremijer Aleksandar Vučić rekao je da od EBRD očekuje podršku za razvoj privatnog sektora, završetak privatizacije, unapređenje i transparentnost javnih nabavki, restruktuiranje javnih preduzeća i za izgradnju infrastrukurnih objekata, prenosi Tanjug.\nCeremoniji potpisivanja prisustvovali su ministri privrede Željko Sertić, finansija Dušan Vujović, energetike i rudarstva Aleksandar Antić, saobraćaja, građevine i infrastrukture Zorana Mihajlović, guverner NBS Jorgovanka Tabakovioć, ministar pravde Nikola Selaković.\nU delegaciji EBRD su tom prilikom bili i direktor banke za Zapadni Balkan Holger Muent, direktor za Srbiju Daniel Berg, kao i glavni politički savetnik EBRD Oleg Levitin.\nPremijer Aleksandar Vučić kaže da će Memorandum o razumevanju, koji je potpisan sa EBRD, u mnogome pomoći u upravljanju privatnim i javnim preduzećima, ističući da je saradnja sa tom institucijom jedna od najvažnijih stvari za Srbiju.\nIzrazivši zadovoljstvo što su predstavnici EBRD u Beogradu, premijer je rekao da to važna vest za Srbiju, primetivši da je ta organizacija veoma zadovoljna saradnjom sa Srbijom.\n"Ovim Memorandumom očekujemo pomoć i podršku u upravljanju privatnim i državnim preduzećima, kako da podignemo transparentnost i efikasnost u procesu privatizacije i kako da ga sprovedemo do kraja", naveo je Vučić.\nS predstavnicima EBRD razgovaralo se o tome kako podstaći razvoj malog i srednjeg biznisa, naveo je premijer, uveren da će dogovor uskoro biti postignut, te da će to biti "pravi bum za naše ljude".\n"Želimo da sve više naših ljudi učestvuje u biznisu, a za to imamo podršku EBRD", kazao je premijer.\nPodrška EBRD-a postoji i za rešavanje najtežih slučajeva poput "RTB Bora" i "Galenike", ali i za proces privatizacije u bankarskom sektoru, za unapređenje postupka javnih nabavki, da ne budemo, kako je rekao, zaglavljeni u tim procesima.\n"Od EBRD očekujemo i pomoć za razvoj infrastrukturnih projekata", dodao je Vučić, podsetivši da EBRD pomaže u velikoj meri u restruktuiranju javnih preduzeća.\nObjasnio je Vlada Srbija sa EBRD razgovara o ključnim i stručnim reformskim zahvatima koji su neophodni da bismo obezbedili rast u godinama pred nama.\nSrbija je, kako je konstatovao EBRD, dosta uradila na investicionom ambijentu, a ako oni to kažu to znači da smo nešto radili, uveren je Vučić za koga Memorandum predstavlja veliku šansu Srbije.\nIstovremeno, međutim, on je poručio da posvećenost vlade ekonomskom razvoju Srbije ne sme biti odvučena na sporedne probleme, naveo da ćemo takve probleme rešvati što je brže moguće kako bismo se posvetili ekonomskim temama i ponovio da je potpisivanje Memoranduma sa EBRD danas najvažnija vest za Srbiju.\nTokom dvodnevne posete Srbiji predsednik EBRD se sastao i sa predsednikom Srbije Tomislavom Nikolićem.\nOd početka poslovanje u Srbiji, EBRD je investirala više od 3,9 milijardi evra u više od 188 projekata i to u finansijski sektor, industriju, trgovinu, agrobiznis, energetiku i infrastrukturu.


Mudri inženjeri tjuning kuće Wheelsandmore predstavili su obilje modifikacija u paketu namenjenom Audi RS7 modelima i podizanju performansi ovih sedan automobila na najviši mogući nivo...\nKao što je već poznato, RS7 liniju pokreće četvorolitarski V8 motor duplog turbo punjenja. Ovo je moćna jedinica koja kombinuje srednji hibridni sistem od 48v i proizvodi 591 ks, ispraćenih sa 800 Nm obrtnog momenta. Nezadovoljna ovim ciframa, kompanija Wheelsandmore predstavila je šest različitih paketa za ovu liniju.\nPrvi deo ponude zove se Stage 1 i povećava snagu automobila na 700 ks, ukljanjajući takođe ograničenje brzine - ovaj paket košta 2.856 evra, uključujući i ugradnju. Druga ponuda nazvana je Stage 1+ i podiže snagu na 740 ks i za nju je potrebno izdvojiti 3.781 evro.\nZatim tu je i Stage 2 oprema, koja podiže snagu ovih modela na 780 ks zahvaljujući tjuniranju motora i ugradnji novih sportskih filtera za vazduh, a na tržištu je dostupna po ceni od 6.639 evra. Modifikacije nakon ovoga stižu do Stage 3 opreme, koja uključuje i modifikovanu transmisiju, tjunirani izduvni sistem sa katalizatorom i redizajnirani usisnik vazduha sa većim kutijama filtera, većim usisnim granama i velikim crevima. Ovaj paket kupcima donosi 840 ks po ceni od 10.924 evra i dodatnih 836 evra potrebnih za ugradnju.\nSvakome kome ovo nije dovoljno, kompanija Wheelsandmore nudi Stage 4 opremu, koja snagu podiže na 915 ks i Stage 5 paket dobar za 1.045 ks na trkačkom gorivu ili 980 ks na regularnom benzinu. Radi poređenja, važno je napomenuti da je kombinovana izlazna snaga LaFerrari modela u fabričkom stanju 950 ks, ali ovaj tjuning paket deluje još impresivnije kada se setimo da Bugatti Veyron stiže sa 989 ks.\nStage 4 oprema za RS7 uključuje iste dodatke kao i Stage 3, ali u ponudu uključuje redizajnirane turbopunjače i modifikovane MAP senzore po ceni od 16.806 evra, uz 1.344 evra koliko je potrebno izdvojiti za ugradnju. Sa druge strane, Stage 5 paket dodaje unikatne turbopunjače i koštaće sve zainteresovane kupce 25.209 evra, plus 1.261 evro za ugradnju.


Republika / CVELE: OBRADOVIĆ VODI ZVEZDU NA FAJNAL- FOR!\nčetvrtak, 1. 10. 2020.| 05:21\nSaša Obradović (51) odvešće Crvenu zvezdu na fajnal-for Evrolige, istakao je za Srpski telegraf legenda kluba s Malog Kalemegdana Vladimir Cvetković (79). Crveno-beli će sutra (19.45, Sport klub 1) u Istanbulu protiv Fenerbahčea početi novu sezonu u elitnom takmičenju.\nCvetković je ubeđen da bi Zvezda ove godine mogla da uđe u borbu za titulu u Evropi i to prvi put posle 47 godina pošto su crveno-beli poslednji put stigli do polufinala davne 1973. godine, kada je takmičenje nosilo naziv Kup šampiona.\nSrpski tim bi tako otišao i korak dalje u Evroligi u odnosu na sezonu 2015/16, kada su crveno-beli poraženi u četvrtfinalu od CSKA sa 3:0.\n- Obradović je vodio nekoliko timova u Evropi i sa njima je beležio dobre rezultate. Sada očekujem da tako bude i sa crveno-belima. Ubeđen sam da on može da napravi najbolji rezultat sa klubom u Evroligi. I da će otići korak dalje u odnosu na ranije rezultate, gde je Zvezda stigla do četvrtfinala. Apsolutno imam poverenje u Sašu Obradovića - istakao je Cvetković.\nCvetković, osim što profesionalno ceni Obradovića, ističe da je Saša i veoma dobar čovek.\n- Moram da priznam da sam bio veoma srećan kada je Obradović preuzeo klub sa Malog Kalemegdana. On je prijatelj mog sina i znam ga veoma dugo, takođe, on je i Zvezdino dete. Baš smo se videli pre nekoliko dana i rekao mi je da je veoma zadovoljan timom i da je optimista. Saša nikada ne priča naprazno, tako da sam ubeđen da će sve biti kako treba. Crveno-beli su u sigurnim rukama ove sezone - objasnio je Cvetković.\nNEBOJŠA ČUVA KLUB\nPored Obradovića, Cvetković je poručio i da ima veliko poverenje kada je u pitanju predsednik Zvezde Nebojša Čović (62).\n- Nebojša je od Zvezde napravio stabilan klub. I otkako je on na Malom Kalemegdanu, klub konstantno beleži dobre rezultate. Tako da je to čovek koji uvek radi za dobrobit crveno-belih i ja to poštujem - zaključio je Cvetković.\nMeđutim, bukmejkeri ne dele mišljenje legendarnog košarkaša i, prema njihovim prognozama, srpski klub nema velike šanse u ovom takmičenju. Zvezda je, prema kladionicama, na kraju tabele sa kvotom 251, dok se na prvom mestu nalazi Barselona.\nEvroliga: Minut ćutanja za Odža\nČelnici Evrolige odlučili su da sve utakmice u ovom takmičenju počnu minutom ćutanja u znak sećanja na bivšeg košarkaša Zvezde Majkla Odža (27), kao i doktora CSKA Romana Abželilova (44). Odžo je preminuo 7. avgusta tokom individualnog treninga na stadionu Partizana. On je prethodne dve godine nosio dres Crvene zvezde, a ugovor sa beogradskim timom mu je istekao ovog leta.\nSrbija Sport Košarka KK Crvena zvezda Evroliga Vladimir Cvetković


Ruski ministar spoljnih poslova Sergej Lavrov rekao je danas da svi dokazi o navodnom hemijskom napadu u sirijskoj Dumi, na koje ukazuju zapadni lideri, potiču iz medija i sa društvenih mreža.\n- Mogu da vam garantujem da Rusija nije manipulisala tom lokacijom - rekao je Lavrov Bi-Bi-Siju.\nOn je dodao da "ne može da bude neučtiv" prema liderima SAD, Britanije i Francuske.\n- Iskreno govoreći, svi dokazi na koje oni ukazuju zasnovani su na medijima i društvenim mrežama - rekao je Lavrov.\nŠef ruske diplomatije napomenuo je da su sadašnji odnosi Rusije i Zapad gori nego za vreme perioda hladnog rata.\nRusi BOMBRADOVALI Idlib nakon 22 dana zatišja i uprkos Trampovom UPOZORENJU\nLavrov: Zapad na GRUB NAČIN uvlači Balkan u NATO\nLavrov: Zapad žali što nije izgradio NATO bazu na Krimu


Jumbo otvorio šestu po redu prodavnicu u Bosni i Hercegovini i najavio nova otvaranja na Balkanu - Retail Serbia\nBalfin grupa nastavlja širenje maloprodajne mreže na Balkanu otvaranjem šeste po redu prodavnice u Bosni i Hercegovini.\nKid Zone, kompanija koja posluje pod okriljem Balfin grupe uspešno nastavlja širenje maloprodajne mreže pod Jumbo franšizom otvaranjem nove prodavnice u Bosni i Hercegovini, koja se nalazi u Bingo City Centru u Tuzli. U novoj, prodavnici na tržištu Bosne i Hercegovine zaposleno je 40 radnika, dok je kupcima ponuđen asortiman od preko 30.000 artikala, među kojima su dečje igračke, stvari za kuću, sezonski program, kancelarijski materijal...\nPrilikom otvaranja novog maloprodajnog objekta, predstavnici kompanije su izjavili da u Bosni i Hercegovini posluju već četiri godine i da je lokacija u Tuzli najbolja za otvaranje Jumbo prodavnice. Oni su dodali da je u ponudi širok asortiman igračaka, ali i stvari za domaćinstvo uz veoma povoljne cene.\nBalfin grupa nakon otvaranja objekta u Tuzli, posluje sa ukupno 20 maloprodajnih objekata koji se nalaze u Bosni i Hercegovini, Kosovu, Crnoj Gori i Albaniji, dok je u planu za naredni period i širenje van granica Balkana ulaskom na tržište Moldavije. Iz kompanije su saopštili da će tokom ove godine otvoriti nove prodavnice na Balkanu.\nBalkan,\tJumbo,\tTuzla,\tkompanija\totvaranje\tširenje mreže\tBalfin Group\tBosna i Hercegovina\tKid Zone\tBingo City Centar\nDatum poslednje izmene 28 maj 2021\nKompanija Univerexport uskoro otvara novu prodavnicu u Rumi


Godfri u Valjaonici Sevojno: Vitalni deo privrede zapadne SRB\nTanjug 24. januara 2022. 16:14\nSEVOJNO – Američki ambasador Entoni Godfri posetio je danas Valjaonicu bakra Sevojno u kojoj je većinski američki kapital kompanije East point METALS i čestitao menadzmentu na planiranom proširenju.\n„Valjaonici bakra je vitalni deo privrede zapadne Srbije, a investicija od pet miliona evra je odlična vest za region, a naročito za radnike Užica i njihove porodice“, rekao je Godfri.\nPodsetivši da je Desko Nikitović, većinski akcionar East point Metalsa, u čijem sastavu posluje Valjaonice bakra, najpre emigrirao u SAD, a potom se vratio u Srbiju, Godfri je rekao da je on „pravi primer snage i inovacije srpske dijaspore u Americi koja unapređuje obe naše zemlje“.\nGodfri je naveo da bakar igra ključnu ulogu u globalnoj industriji i visokoj tehnologiji kao i u srpskoj privredi, a da je Valjaonica primer odgovornog iskopavanja sirovina i prerade u zapadnoj Srbiji.\nPredsednik nadzornog odbora Valjaonice Desko Nikitović je naveo da je ta firma imala izuzetno uspešnu prošlu godinu uz ostvaren prihod od skoro 200 miliona evra, od čega je oko 150 miliona evra izvoz u zemlje Evropske Unije i SAD.\n„Očekujemo ove godine investicije od pet do deset miliona evra, a od iduće godine još veći nivo investicija, zatim zapošljavanje od 50 do 100 ljudi i povećanje plata“, kazao je Nikitović.\nOn je rekao da ima veliku podršku američke ambasade i da se nada i povećanju izvoza sa tom zemljom.\n„Ja sam proveo 30 godina u Americi i nadam se da će srpska dijaspora iskoristiti povoljnu poslovnu klimu i investirati više u Srbiju, što će doprineti i poboljšanju naših ukupnih odnosa“, zaključio je Nikitović.\nAmbasador SAD je pre posete Valjaonici bakra u Sevojnu posetio i Memorijalni kompleks Kadinjača i užičku tvrđavu Stari Grad.


Inicijativa žena Srbije: Pandemija poslužila kao izgovor za gaženje ljudskih prava - Društvo - Dnevni list Danas\nPočetna » Društvo » Inicijativa žena Srbije: Pandemija poslužila kao izgovor za gaženje ljudskih prava\nInicijativa žena Srbije ocenila je danas, na Međunarodni dan ljudskih prava, da je Srbija sve dalje od načela propisanih Univerzalnom deklaracijom o ljudskim pravima i da je pandemija kovid-19 poslužila kao izgovor za gaženje ljudskih prava i institucija u Srbiji.\n0Piše: FoNet 10. decembra 2020. 09.22\nU saopštenju Inicijativa je ukazala da se Srbija 10. decembra 2020. godine može „pohvaliti“ nastavkom kršenja osnovnih ljudskih prava i sloboda i da je pandemija do kraja „ogolila pravo stanje stvari u oblasti (ne)poštovanja ljudskih prava“.\n„Građani Srbije bili su izloženi jednom od najrigoroznijih ograničenja slobode kretanja u Evropi, a kada su se pobunili protiv novog ograničenja, bili su izloženi nekontrolisanoj upotrebi sile, od strane onih koji treba da ih štite“, navela je Incijativa.\nPrema toj organizaciji, građani Srbije bili su izloženi teroru fantomskih grupa predvođenih narodnim poslanicima koje su palile baklje po gradovima, konfuznim izjavama Kriznog štaba koji svojim postupanjima izaziva paniku kod građana, kao i neistinitim podacima o broju zaraženih i preminulih od kovid-19.\n„Građani Srbije izloženi su ‘brutalnom odgovaranju’ predsednika na svaki pokušaj iznošenja istine“, istakla je Inicijativa, uz napomenu da je spisak prekršenih i ograničenih prava i sloboda preveliki da bi stao na papir i da su tu samo najdrastičniji primeri.\nInicijativa je ukazala i da institucije koje su dužne da štite ljudska prava i slobode, kao što su republički tužilac i zaštitnik građana, postoje samo na papiru, kao i sama prava i slobode.\ninicijativa zena srbije, Korona virus, Ljudska prava, pandemija\nGutereš: Pandemija ne treba da služi da uguši kritike\nUstavni sud BiH: Mere ograničenog kretanja i nošenja zaštitnih maski su kršenje ljudskih prava


UN: Napadi nad muslimanima Arakana vršeni na planski i organizovan način | TRT Srpski\nUN: Napadi nad musli...\nUN: Napadi nad muslimanima Arakana vršeni na planski i organizovan način\n"Posedujemo i podatke da je ubijen veliki broj beba i dece, kao i da su mlade osobe zarobljavane, a devojke silovane", kazao je Darusman.\n13.03.2018 ~ 20.01.2021\nMarzuki Darusman, predsednik UN-ove Međunarodne nezavisne istraživačke misije za Mijanmar, izjavio je da je u operaciji snaga Mijanmara, koja je počela 25. avgusta prošle godine, usmerenoj protiv muslimana pokrajine Arakan u toj zemlji, u potpunosti ili delimično uništeno 319 sela.\n"Satelitski snimci pokazuju da je u 'operaciji čišćenja', pokrenutoj 25. avgusta, u potpunosti ili delimično uništeno 319 sela", rekao je Darusman prilikom predstavljanja izveštaja o nasilju nad muslimanima Arakana, održanom u zgradi Ujedinjenih nacija (UN) u Ženevi.\nIstakao je da su rezultati izveštaja prikupljeni na osnovu satelitskih snimaka, izjava oko 600 svedoka, fotografija i video snimaka, zabeleženih u pomenutom regionu.\nNaglasio je da rezultati izveštaja pokazuju da je nad muslimanima Arakana vršeno brutalno nasilje, dodajući da poseduju podatke kako su muslimanke Arakana bile izložene masovnim silovanjima i seksualnom nasilju.\nU izveštaju se navodi i kako je nasilje u regionu rezultat sistemske politike vlasti Mijanmara.\nDarusman je još dodao i da svi podaci koje poseduju ukazuju kako su napadi na muslimane Arakana vršeni na planski i organizovan način.\nNapomenuo je kako Vlada Mijanmara nije dozvolila pristup pokrajini Arakan kao ni samom pisanju izveštaja o dešavanjima na tom području.\nU izveštaju se još navodi i da je vojska Mijanmara protiv muslimana Arakana, između ostalog, koristila metode kao što su bespoštedni napadi, izvansudska pogubljenja, prisilno raseljavanje, pljačkanje imovine, mučenje, silovanje i prisilni rad.\nPrema podacima UN-a, samo u periodu od 25. avgusta iz Arakana je u Bangladeš pobeglo oko 700 hiljada osoba.\nTagovi: #Arakan , #izbeglice , #Mijanmar , #UN , #etničko čišćenje


Cvijanović: Skandalozni napadi na ljude iz MMF-a\nPredsjednik Vlade Republike Srpske Željka Cvijanović nazvala je skandaloznim napade opozicije pojedinačno na ljude iz Međunarodnog monetarnog fonda /MMF/, jer su potvrdili da je deficit Srpske između 35 i 40 miliona KM, a ne 170 miliona KM kako to oni smatraju.\nKomentarišući izvještaj Glavne službe za reviziju javnog sektora Republike Srpske da je deficit budžeta za 2016. godinu 170 miliona KM, dok je Ministarstvo finansija saopštilo da je to 40 miliona KM, Cvijanovićeva je podsjetila da je iz MMF-a potvrđeno da je deficit između 35 i 40 miliona KM.\n"Kada ste u aranžmanu sa MMF-om vi ste u dnevnoj komunikaciji sa njima, imaju uvid u sve vaše operacije. Pustili su par dana, uporedili su sa svojom dokumentacijom i svojim analizama i onda izašli /u javnost/. To što gospodi iz opozicije ne godi ušima da to čuju pa napadaju pojedinačno ljude iz MMF-a, skandalozno je i katastrofalno", rekla je Cvijanovićeva.\nOna je za RTRS rekla da će se nakon ostavke glavnog revizora Republike Srpske birati drugi revizor. "Sada treba da se premosti situacija ko će da radi taj posao do tog izbora", rekla je Cvijanovićeva i dodala da postoji propis koji kaže na koji način se može premostiti ta situacija.\nCvijanovićeva je rekla da ono za šta opozicija kaže da spada u deficit, Ministarstvo finansija Republike Srpske smatra da nije deficit.\nOna žali što se uopšte došlo do takve situacije kada je u pitanju Glavna služba za reviziju i dodala da je važno obezbijediti da Narodna skupština i sve ostale institucije rade normalno i efikasno.\n"Ne možete vi rušiti jednu instituciju zato što vam se ne sviđa šta se dogodilo u drugoj, jer sve institucije koliko ih imamo u Republici Srpskoj moraju da rade", rekla je Cvijanovićeva.\nOna smatra da građani jesu zbunjeni, i da nema potrebe da se građanima objašnjava sve detaljno jer je njima relevantno da li se ostvaruje ono pravo koje im pripada, da li imaju svoje plate, penzije i slično.\n"Mislim da je laž kada opozicija govori kako je Republika Srpska prezadužena, jer to još nije rekao niko od finansijskih organizacija koji dnevno prate naš budžet i ono što se dešava ovdje, znaju kakvi su međunarodni kriterijumi. Niko to nije rekao osim opozicije koja širi priču kako će ovdje doći do kolapsa, a evo nije se dogodio kolaps", rekla je Cvijanovićeva.\nOna je naglasila da bi za boračke kategorije voljela da ima više sredstava, ali da se, ipak, svake godine povećava osnovica za porodične i lične invalidnine zato što Vlada zadržava isti iznos sredstava, iako se smanjuje broj korisnika i sve se stavlja na raspolaganje tim korisnicima.\n"Oni mogu da vole ili ne vole ovu ili onu vlast, jer znaju da je preko 5.600 stambenih jedinica upravo izgrađeno naporima ove Vlade i onih koje su bile u posljednjih 10 godina. Mislim da ne treba potcjenjivati građane, oni možda jesu zbunjeni kada slušaji te stvari, ali njima nije teško da razumiju šta se dešava u Sarajevu i kakvu ulogu imaju ljudi tamo koji nama ovdje svaki dan drže predavanja", rekla je Cvijanovićeva.\nOna kaže da građani odlično znaju kako međunarodna zajednica "skoči" ili reaguje na neku stvar u Republici Srpskoj i kako ćuti pokvareno kada se te iste stvari dešavaju u Federaciji BiH ili na nivou BiH.\n"Katastrofalan pristup je pričati svaki dan kako će doći do kolapsa sistema u Republici Srpskoj, a to nije tako, a u FBiH da teče med i mlijeko", rekla je Cvijanovićeva.\nOna je dodala da je stav Republike Srpske o globalnom fiskalnom okviru budžeta BiH, da on ne treba da se proširuje, jer institucije BiH već troše previše novca, a niko se ne bavi time za šta se on troši.\n"Tamo nemate nijednu suštinski važnu stvar za život građana. U Republici Srpskoj imate sve što je suštinski važno – prosvjetu, zdravstvo, penziono, infrastrukturu, energetiku, poljoprivredu i socijalnu sferu", rekla je Cvijanovićeva.\nOna je ukazala da je problem nastao 2005. godine zahvaljujući odlukama PDP-a kada su omogućili da se prvo namire svi na nivou BiH i onda što ostane da se raspopređuje među entitetima.\n"Trebate da ustupite novac tamo gdje je on najpotrebniji, a oni to ne rade. Oni su prioritet u isplatama i to naši građani moraju da znaju. To je velika istina i onda ti kritikuju kakvo je finansijsko stanje", rekla je Cvijanovićeva.\nŠto se tiče Zakona o akcizama, Cvijanovićeva je ocijenila da je u pitanju čisto politikanstvo na nivou BiH. "Činjenica je da nije bilo dovoljno ruku da se izglasa taj zakon. To je haotična situacija koja liči na SDS poslednjih godina", rekla je Cvijanovićeva.\nOna je istakla da je SNSD, koji je sastavni dio Reformske agende, na nivou Republike Srpske, preko svoje Vlade sa koalicionim partnerima preuzeo na sebe određene obaveze, a poslanici SNSD-a na nivou BiH su odlučili da se ponašaju odgovorno i "da spasu reformska nastojanja i obraz ovih neuspješnih ljudi na nivou BiH".\nOna je istakla da će, ukoliko zakon o akcizama ne bude usvojen, jedan cijeli veliki proces, koji podrazumijeva učešće mnogih finansijskih organizacija, biti blokiran.\n"Mi u Vladi Srpske smo se pripremili na tu situaciju. Pripremamo da će i naredna godina biti takva. I u nekom najlošijem scenariju 2019. godine kada prođu izbori i kad se poslažu vlasti mislim da onda trebamo snažno krenuti da otkočimo nekoliko velikih reformskih stvari ukoliko one do tada ne budu deblokirane", rekla je Cvijanovićeva.\nOna kaže da treba predsjedavajućeg Savjeta ministara BiH pitati kada će biti odgovoreno na Upitnik EU, jer je on uvijek pričao kako je Republika Srpska kriva jer nije dostavila odgovore.\n"Mi smo davno gore /na nivo BiH/ njemu dostavili odgovore, a on se nije sjetio da obezbijedi prevod. To je taj nivo BiH koji uvijek krivca traži negdje drugo i kada im je povjeren konkretan zadatak oni su nesposobni da bilo šta urade, već znaju samo da pričaju kako su za reformske procese, za EU, a na praktičnom terenu to je ravno nuli", zakučila je Cvijanovićeva.\nCvijanović: Budžet može podnijeti veće penzije i izdvajanja za porodilje\nPredsjednik Vlade Republike Srpske Željka Cvijanović izjavila je večeras da budžet može podnijeti izdvajanje za povećanje penzija, koje će ga za posljednja tri mjeseca u ovoj godini koštati oko 7,2 miliona KM, kao i za naknade nezaposlenim porodiljama, te najavila povećanje minimalne plate.\n"Nismo se upustili u priču o povećanju penzija napamet, nego na osnovu određene računice. Zato smo i rekli da je realno da u ovoj godini to bude tri odsto od oktobarske penzije. Takvu odluku donijeli smo na prošloj sjednici Vlade. Drugi dio će ići sljedeće godine, mislim da je realno da to bude u drugom kvartalu", rekla je Cvijanovićeva za Radio-televiziju Republike Srpske.\n"To smo radili i u prethodnom periodu. Mi smo u proteklih nekoliko godina povećali penziju za nekih 11,5 odsto i to se nije dogodilo odjednom, nego smo se postepeno kretali da ne bismo ugrozili budžet i neka osnovna davanja, a da bismo opet išli naprijed i obezbjeđivali kontinuirano rast", rekla je Cvijanovićeva.\n"Druga stvar koja je bitna, i možda i najvažniji korak, jeste da smo zaštitili penzije u smislu redovnosti. Od početka 2016. godine penzije su prešle na trezor, penzioneri dobili budžetsku poziciju broj jedan, prvi su u isplatnom redu, nema više čekanja i razmišljanja kojeg datuma počinje isplata penzija", navela je Cvijanovićeva.\nCvijanovićeva je napomenula da je prošlog mjeseca isplata penzija počela dva dana prije predviđenog datuma.\n"Penzije počinju 10. u mjesecu, a mi smo isplatu počeli 8. To je jedna dimenzija - zaštiti u smislu redovnosti, a druga dimenzija je stalno povećavati iznos penzije, ma kako to djelovalo malo. Kada to sve saberete, kada pogledate koliko to iznosi za budžet, onda to predstavlja krupan korak", istakla je Cvijanovićeva.\nOna je podsjetila da je prošle godine u ovo doba ili pretprošle godine bilo značajnih problema, ali da su najveći problemi prevaziđeni.\n"Sada se krećemo uzlaznom linijom i naši pokazatelji, koji govore kako smo završili prošlu godinu i kakav je trend ove godine, upućuje na to da mi izlazimo iz krize, da smo sve stabilniji i da postoji čitav niz sistemskih mjera koji to treba da omogući", istakla je Cvijanovićeva.\n"Mislim da je to dobra mjera. Ali isto tako, da nije bilo blokada na niovu Sarajeva i uskraćivanja sredstava ta bi mjera sigurno bila u funkciji od januara ove godine. To znači da bi naše nezaposlene porodilje već deset mjeseci uživale jednu takvu privilegiju", rekla je Cvijanovićeva.\n"Na neki način to bi trebalo da predstavlja stimulans majkama koje su nezaposlene, imaju potomstvo, da u trajanju od 12, odnosno 18 mjeseci dobijaju ovakvu vrstu podrške. I opredijeljeni smo da se za to", naglasila je Cvijanovićeva.\nCvijanovićeva je naglasila da se za tu mjeru može reći da predstavlja jednu od pronatalitetnih, a da se kriterijumi mogu širiti tek kada bude izrađena pouzdana socijalna karta.\n"Uprkos tome što su nas upravo ti opozicionari koji predviđaju navodno neki kolaps zaustavili na svakom koraku u finansijskom smislu, ali i u političkom, uspjeli smo da održimo budžet ne samo funkcionalnim nego da stignemo da izmirimo neke obaveze koje su prošle godine bilježile određene zaostatke, i to ozbiljne zaostatke", objasnila je Cvijanovićeva.\nCvijanovićeva je naglasila da Vlada više nema nikakvih problema kada je riječ o poljoprivredi, te podsjetila da je godinama bila tema da kasne podsticaji. "Evo sada smo u potpunosti ažurni. Ono što dospijeva biva izvršeno i tako će biti do kraja godine", rekla je Cvijanovićeva.\n**Kada je riječ o pronatalitetnoj politici u Srpskoj, ona je navela da se mora ući duboko u sistem i pregledati određena prava, te vidjeti šta su kočnice za neko pravednije dodjeljivanje i uživanje određenih prava, što je ogroman posao.\n"Mi smo opredijeljeni da to radimo. Razgovarali smo i sa poslodavcima i sa sindikatom, razgovaraćemo i u budućem periodu na koji način uvesti više reda u ta prava", rekla je Cvijanovićeva.\nOna smatra da će socijalna karta dati odgovore na mnoga pitanja, te se nada da će uskoro početi aktivnosti na tom planu. "To sam namjeravala davno da uradim, a moram da kažem da je bilo mnogo prepreka", dodala je Cvijanovićeva.\nCvijanovićeva je naglasila da država mora da obezbjeđuje sistemske mjere, te je napomenula da su tokom proteklih godina širili lepezu određenih prava i davanja, te podsjetila da se već deset godina zadržala mjera da učenici prvog i drugog razreda osnovnih škola dobijaju besplatno udžbenike, kao i da svi odlikaši iz višečlanih porodica dobijaju udžbenike tokom osnovnog obrazovanja.\n"Izgradili smo 96 kuća za višečlane porodice, uvodili smo i neka druga prava. To mora da bude široka lepeza, veća, bolja, sadržajnija, održivija nego što je sada slučaj. To povlači mnogo poteza i raspakivanje cijelog paketa prava, ali smo opredijeljeni da idemo u tom pravcu", navela je Cvijanovićeva.\nOna smatra da bi najpravednije bilo da se pomoć upućuje samo onima koji su zaista ugroženi, jer "nije isto ako je majka nezaposlena porodilja u porodici u kojoj ima prihode od nekoliko hiljada maraka i tamo gdje je majka nezaposlena porodilja i nema nikakvih drugih prihoda".


eKapija | Ana Petrović Vukićević, predsednica Udruženja reciklera Srbije - Nacionalni zeleni fond od 2015.\nIzvor: eKapija | Utorak, 16.09.2014.| 15:37\nAna Petrović Vukićević, predsednica Udruženja reciklera Srbije - Nacionalni zeleni fond od 2015.\n(Ana Petrović Vukićević) Iako suočeni sa velikim problemima, u reciklažnoj industriji sa optimizmom gledaju na naredni period. U Udruženju reciklera očekuju da će firme uskoro biti isplaćene za potpisane ugovore o preradi otpada u 2013. godini. Takođe, veruju da će početkom februara biti potpisani ugovori za 2014. godinu.\nO sadašnjoj situaciji u reciklažnoj industriji, naplati zaostalih potraživanja od države, problemima sa raspodelom novca od eko takse, kao i o osnovanju Nacionalnog zelenog fonda, za "eKapiju" govori Ana Petrović Vukićević, predsednica Udruženja reciklera Srbije.\neKapija: Sektor zaštite životne sredine je od formiranja nove Vlade prešao iz Ministarstva energetike u Ministarstvo poljoprivrede? Kakvi su utisci do sada?\n- Prebacivanjem životne sredine iz ministarstva u ministarstvo ne umanjuje se važnost delokruga kojim se životna sredina bavi, naprotiv, teme su sve aktuelnije naročito u svetlu pristupnih pregovora i skrininga poglavlja 27. Saradnja sa resornom ministarkom Snežanom Bogosavljević Bošković vrlo je korektna i intenzivna zahvaljujući tome što je Stana Božović i u novoj vladi državni sekretar zadužen za pitanja zaštite životne sredine. Sa njom smo samo nastavili dalje u rešavanju naših problema, a državna sekretarka je na adekvatan i kvalitetan način upoznala i uključila ministarku u probleme projekte i put kojim ćemo dalje, kako bi konačno postavili zaštitu životne sredine na stabilne, sigurne i trajne temelje.\neKapija: Početkom godine iz tada resornog ministarstva, Ministarstva energetike, razvoja i zaštite životne sredine, najavljivali su da će možda biti osnovan budžetski fond za zaštitu životne sredine. Da li očekujete osnivanje tog fonda?\n- Neće biti osnivanja budžetskog fonda jer to ne dozvoljava MMF, ali ako bude sve išlo kao što sada planiramo uz malo sreće i razumevanja administracije, koju, čini mi se, već sad u najvećoj meri imamo, biće osnovan početkom 2015. godine Nacionalni zeleni fond poput poljskog fonda koji je osnovan 1989. godine i koji je preživeo i prati sve faze integracije Poljske u EU. Projekat je ove godine u Briselu nagrađen kao najbolji evropski fond koji se bavi zaštitom i projektima u oblasti životne sredine.\neKapija: Šta bi osnivanje takvog fonda donelo reciklerima?\n- Osnivanje ovog fonda bi reciklerima donelo predvidivo poslovanje i sigurnu isplatu nadoknada za tretirani opasan otpad ali bi i celoj oblasti zaštite životne sredine, a tu pripadaju i voda i vazduh i otpadne vode i biodiverzitet omogućio realizaciju projekata i bržu implementaciju standarda koje od nas Evropa traži u pregovaračnom procesu, a samim tim i očuvanje zdrave životne sredine.\neKapija: U čemu je problem sa raspodelom novca od eko takse? Iz resornog ministarstva je ranije izjavljivano da država nema novca i da sav priliv ide u budžet na druge troškove.\n- U periodu od 1. januara do 31. decembra 2013. godine, na osnovu izveštaja Ministarstva finansija-Uprave za trezor, ostvareni prihodi od svih naknada u oblasti zaštite životne sredine ukupno iznose 5.178.815.126 dinara. Od naknada za proizvode koji posle upotrebe postaju posebni tokovi otpada ostvareni su prihodi u ukupnom iznosu od 2.242.074.478. dinara, što predstavlja svega oko 25% potencijala čime se ostavlja prostor nekim zagađivačima za ekstra profit. Ovi prihodi nemaju više karakter sopstvenih prihoda niti se namenski troše što je zakonska obaveza jer idu direktno u budžet, a ne na račun Ministarstva nadležnog za poslove zaštite životne sredine i raspoređuju se u skladu sa Zakonom o budžetu i na taj način gubi se kontrola nad tim sredstvima, koja bi trebalo da budu namenjena reckilažnoj industriji ali i drugim oblastima zaštite životne sredine.\nJoš više iritira činjenica da su potraživanja industrije manja nego sredstva prikupljena na osnovu eko taksi za proizvode koji posle upotrebe postaju posebni tokovi otpada. Važno je još i napomenuti da tu eko taksu u ceni proizvoda plaćamo zapravo mi građani da bi naša deca živela u zdravoj životnoj sredini i da bi naši recikleri zbrinuli proizvode koji postaju otpad nakon upotrebe.\nProblem je, osim namenskog trošenja namenskih sredstava, uspostavljanje kontrole i naplate eko taksi od zagađivača od inspekcijskih organa nadležnog ministarstva, kao i sprovođenje prinudne naplate nad nesavesnim zagađivačima. Uz to problem je i redovna kvartalna kontrola - reciklera za tretirane količine otpada, kako bi zagađivači plaćali svoje obaveze u kvartalnom ritmu i kako bi recikleri bili kontrolisani, donošeni zapisnici o tretiranim količinama u tom periodu, potisivani ugovori odmah nakon završetka kvartala, a potom i isplaćivane naknade uvek najkasnije 45 dana po potpisivanju ugovora za svaki kvartal.\neKapija: Da li su recikleri, posle dugog čekanja, isplaćeni za potpisane ugovore o preradi otpada u 2013. godini?\n- Recikleri na današnji dan nisu isplaćeni, ali imamo sva potrebna uveravanja nadležnih ministarstava, kao i zaključak Vlade od 28. februara 2014. da će recikleri biti isplaćeni u punom iznosu za 2013. godinu odmah nakon rebalansa za 2014. To je, po našim informacijama, najkasnije do kraja septembra 2014.\neKapija: Koji sektori reciklažne industrije su najviše pogođeni zbog neisplaćenih naknada za prošlu godinu?\n- Svi su pogođeni, jer je reciklažna industrija najmlađa privredna grana i sve firme su još uvek u ciklusu investicija pritisnute ogromnim ratama kredita i širenja sakupljačke mreže i obezbeđenja sirovinske baze kako bi postrojenja radila optimalnim kapacitetima. Najveće investicije su bile u preradu elektronskog i električnog otpada i otpadnih guma pa su tu i posledice neisplaćivanja nadoknada najdrastičnije.\neKapija: Raspisan je konkurs za podsticajna sredstva za reciklere za 2014. godinu, koji traje do kraja januara sledeće godine. Šta očekujete od ovog konkursa?\n- Očekujemo da će obaveze prema reciklažnoj industriji biti realno projektovane u budžetu za 2015. godinu, i da će odmah po zaključenju konkursa biti okončane sve kontrole i za četrvti kvartal 2014. Odmah zatim da budu potpisani ugovori, najkasnije početkom februara, kao i da će sve obaveze prema reciklažnoj industriji za 2014. biti isplaćene reciklerima do kraja prvog kvartala 2015. kao i da će konkurs za 2015. biti raspisan najkasnije do 28. februara 2015. u skladu sa zakonom.\nbudžetski fond za zaštitu životne sredine\nprerada EE otpada\nprerarda otpadnih guma\nnaplata eko takse\nskrining poglavlja 27\nBiH i Srbija unapređuju saradnju u stočarstvu i mljekarstvu - Moguće investicije u prerađivačku industriju i zajednički plasman robe na "treća" tržišta 14.04.2021.\nVlada FBiH o inicijativi Ministarstva privrede KS - Neće biti izmjena zakonske regulative u korist obrtnika 14.04.2021.\nUvenulo smilje uticalo i na posao s ostalim biljem - Hercegovački poljoprivrednici sve oprezniji u uzgoju 14.04.2021.


Đurđević: Idemo na pobedu, ima vremena za Olimpijakos | N1 Srbija\nĐurđević: Idemo na pobedu, ima vremena za Olimpijakos\nFudbaler Partizana Uroš Đurđević istakao je pred revanš meč drugog kola kvalifikacija za Ligu šampiona protiv podgoričke Budućnosti da je njegov tim ostvario veliku prednost pred put u Crnu Goru, ali da ništa nije gotovo.\nŠampion Srbije je slavio u prvom meču sa 2:0, a Đurđević je bio precizan sa bele tačke za 1:0, dok je Leonardo udvostručio prednost.\n"Partizan uvek ide samo na pobedu, imamo solidnu prednost za revanš, ali čeka nas teških 90 minuta. Svi znamo koliko je teško igrati na njihovom stadionu, imaće veliku podršku domaćih navijača. Očekujem još jednu dobru utakmicu i prolazak u sledeće kolo", istakao je Đurđević.\nStrelac prvog gola u Beogradu dodao je da očekuje napadački raspoloženu ekipu Budućnosti.\n"Očekujemo da će Budućnost napasti od prvog minuta, imaju negativan rezultat i moraće da igraju ofanzivno. Mi ćemo čekati našu šansu i probati da što pre postignemo pogodak", rekao je 23-godišnji napadač crno-belih.\nUkoliko tim iz Humske ostvari plasman u naredno kolo, naredni protivnik će im biti grčki Olimpijakos.\n"Sigurno je da smo izvukli najtežeg protivnika u trećem kolu, ali na ekipu Olimpijakosa ćemo se fokusirati posle utakmice u Podgorici, ima još vremena za analizu Olimpijakosa", zaključio je Đurđević.\nMeč između Partizana i Budućnosti na programu je u utorak od 20 časova i 45 minuta.\nTagovi: fk partizan , fk budućnost , uroš đurđević\nĐuka,postaraj se da odnos promašenih zicera i postignutih golova svedeš na odnos 1:1,jer ovo do sada nije dobro.Na svaki postignuti gol,promašio se pet-šest zicera.


Приказивање чланака по тагу vinogradari - AGROPRESS - Udruženje novinara za poljoprivredu\nPrema najavama iz Vlade, država je odlučila da snažno podrži razvoj vinogradarstva i vinarstva u Srbiji. Strategija razvoja vinarstva do 2030. godine treba da bude pripremljena u narednih nekoliko nedelja. Svoje mesto u tom dokumentu imaće vinogradari i vinari sa Subotičko-horgoške peščare na kojoj se uzgajaju poznata vina sa peska.Više od vek i po porodica Lasla Huperta u Hajdukovu bavi se uzgojem vinove loze i proizvodnjom vina. Na oko 10 hektara godišnje proizvedu oko 30.000 litara vina, svetskih i autohtonih vrsta."Na kućnom pragu je najbolje prodati vino, jer to donosi najviši profit za vinogradara. Domaćin ima računicu jer su tu i noćenja i izdaci za hranu. Važno je da se ulaže u degustacionu salu, u prenoćišta i u restoranske usluge", kaže Laslo Hupert.\nOsnovan savez vinara i vinogradara Srbije!\nNacionalna organizacija objedinjava svih dvanaest trenutno postojećih regionalnih udruženja vinara i vinogradara u Srbiji, a za predsednika Saveza izabran je Božidar Aleksandrović, nekadašnji predsednik i istaknuti član dosad najaktivnijeg i najuspešnijeg regionalnog udruženja vinara Šumadije.\nOvaj Savez je u startu obelodanio da ima ambiciozne planove, a kao glavni cilj u početku, ističe se izrada strategije razvoja vinskog sektora u Srbiji kroz razvoj vinogradarstva i vinarstva, razvoj vinskog turizma, razvoj i promocija vinskih regija, te promocija srpskih vina u zemlji i inostranstvu.\n- Ideja, i to dobrih je mnogo - tvrdi predsednik Udruženja vinara i vinogradara Šumadije Veselin Despotović, koji je predsedavao osnivačkom skupštinom na kojoj su usvojeni Osnivački akt, Statut i istovremeno formirani organi Saveza: Upravni odbor (UO), Nadzorni odbor (NO) i zastupnik Saveza, kao i predsednik i zamenik predsednika UO.\nZa člana NO izabran je Dragan Krgović (Šumadija), za zastupnika Stevan Rajta, a za njegovu zamenicu Leposava Milić. Preostali članovi UO su Marko Malićanin (Tri Morave), Aleksandar Stojaković (Beograd), Srđan Petrović (Metohija) i Nikola Mladenović Matalj (Negotinska krajina). Na prvi pogled bilo je uočljivo da nema predstavnika veoma brojnog Uduženja "Srem - Fruška gora"...\n- Nema tajne - potvrđuje Despotović - U okviru postojećih 22 rejona, aktivno je ukupno 12 udruženja od čega do sad, samo šest sa oznakom geografskog porekla. Cilj nam je da uskoro tu oznaku ponese svih 12 udruženja, a što se tiče vinara sa Fruške gore, njihovi predstavnici su učestvovali na osnivačkoj sednici i već tokom leta zauzeće svoja mesta u nacionalnom Savezu.\nOsnivanje ovog Saveza samo je prvi korak, ocenjen kao istorijski, jer se dogodio i iniciran je od strane Vlade Republike Srbije. U ponedeljak 8. jula održaće se razgovori sa nadležnim ministrima kad se očekuje potvrda procesa, a potom kreću medijske kampanje.\n- Bilo je važno napraviti srpski nacionalni savez vinara - kaže čuveni somelijer Stevan Rajta, sada u funkciji zastupnika Saveza - To je važno i ozbiljno zato što želimo da povećamo kvalitet i kod vinogradara i vinara, a posebno prodaju vina. Prvo kod nas a kasnije i u inostranstvu. Puno tu treba strategije, dosta se još radi na njoj, ali na osnivačkom sednici je iza nas bila zastava i grb Srbije što dovoljno pokazuje ko stoji iza toga, i da to nije bio nekakav skup entuzijasta. Sve to što radimo trebalo bi da bude na papirima do polovine oktobra kako bi se naši ciljevi ugradili u budžet Republike Srbije, što opet znači da bi već od prvog januara mogli da koristimo sredstva iz budžeta. Takođe treba reći da će se ova priča paralelno raditi i za proizvođače rakija, a sve mora biti javno i transparentno.\nI na kraju možemo pomenuti da je inicijalna ideja stvaranja ovog Saveza, ovaj put krenula od najvišeg vrha srpske države i institucija.\nnov 10, 2016 86840 Obnovljivi izvori energije (OIE)\nokt 31, 2016 86499 Ekologija zemljišta


Odbjegli robijaš iz KPD Kula uhapšen u Vlasenici - Klix.ba\nCrna hronika Odbjegli robijaš iz KPD Kula uhapšen u Vlasenici\nOdbjegli robijaš iz KPD Kula uhapšen u Vlasenici\n14.12.2013. u 16:15\nPolicija iz Vlasenice je u mjestu Rača u ovoj opštini uhapsila Dalibora Vukovića (24), osuđenika u Kazneno-popravnom domu "Kula" u Istočnom Sarajevu, koji je jučer pobjegao iz Doma i za kim je bila raspisana potjernica.\nOn je uhapšen danas oko 13 sati, potvđeno je Srni u policiji.\nOperativnim radom vlaseničkih policajaca na terenu ustanovljeno je da se Vuković krije u privatnoj kući u vlaseničkom naselju Rača, koja je u popodnevnim satima opkoljena i blokirana. Vuković je uhapšen i potom predat u nadležnost KPD "Kula", iz kojeg je pobjegao jučer oko 19 sati.\nDalibor Vuković, zvani Mekenzi, osuđen je na dugogodišnju zatvorsku kaznu zbog ubistva Petra Gajića (75) iz Vlasenice u julu 2007. godine.


Autobus iz Sarajeva se u Zagrebu sudario s tramvajem - Bportal.ba - Najvažnije vijesti iz BiH\nU Zagrebu se jutros desila saobraćajna nesreća u kojoj su učestvovali autobus iz Sarajeva i zagrebački tramvaj.\nUdes se desio u Savskoj ulici, a kaki prenosi Index.hr, autobus je udario bočno u tramvaj broj 14 koji je zatim iskočio iz šina.\nPovrijeđenih osoba nije bilo. Inače, riječ je o autobusu kompanije Damy Tours. Sudar se desio na jednom od najfrekventnijih dijelova zagrebačke saobraćajnice, zbog čega su se stvorile velike gužve i zastoji u saobraćaju.\nOznačeno: autobus, tramvaj, zagreb\nNesreća se dogodila oko sedam sati, i to kada je “golf” iz još neutvrđenih razloga prešao u suprotnu kolovoznu traku te se sudario sa kamionom koji je prevozio balvane. Povrijeđen je vozač “golfa” koji je odmah prebačen u bijeljinsku bolnicu gdje su mu konstatovane teške povrede. Uviđaj na mjestu nesreće je u toku, a naknadno […]\nSudsko vijeće Kantonalnog suda u Sarajevu donijelo je danas rješenje da Alija Delimustafić izađe na slobodu uz kauciju od milion KM. Da bi izašao iz pritvora potrebno je da rješenje postane pravosnažno, potvrđeno je za Klix.ba u Kantonalnom sudu. U Kantonalnom sudu za Klix.ba je rečeno da doneseno rješenje treba postati pravosnažno da bi se […]\nTužilaštvo Kantona Sarajevo i Agencija za istrage i zaštitu (SIPA) sproveli su veliku akciju u Sarajevu u kojoj je uhapšeno 12 osoba. Uhapšeni se, kako se navodi u saopštenju Tužilaštva Kantona Sarajevo, terete za krivično djelo utaje poreza. “Nakon višemjesečne istrage Tužilaštva KS i Državne agencije za istrage i zaštitu, pripadnici SIPA-e slobode su lišili […]


Svet: Lavrov prokomentarisao Trampovu odluku da otkaže sastanak sa Putinom - BalkaniYUm.TV '); } //]]>\nLavrov prokomentarisao Trampovu odluku da otkaže sastanak sa Putinom\nTeško da bi odluka američkog predsednika Donalda Trampa da otkaže sastanak sa predsednikom Rusije Vladimirom Putinom mogla da se shvati kao korak u dobrom pravcu, izjavio je danas ministar spoljnih poslova Rusije Sergej Lavrov i dodao da "nema ljubavi na silu".\n- Sumnjam da je to korak koji će doprineti rešavanju čitavog niza važnih međunarodnih problema. Ali, prirodno, nema ljubavi na silu - rekao je Lavrov komentarišući Trampovo iznenadno otkazivanje planiranog sastanka sa Putinom u Argentini, prenosi Tass.\nRazgovor Putina i Trampa bio je zakazan za 1. decembar na marginama samita Grupe 20 industrijalizovanih zemalja u Buenos Ajresu. To bi bio njihov peti kontakt licem u lice, ali je Tramp u četvrtak na Tviteru poručio da otkazuje sastanak zbog incidenta koji se dogodio između Ukrajine i Rusije u blizini Krima.


KONGRES BOŠNJAKA SJEVERNE AMERIKE POZIVA BOPNJAKE U KANADI DA GLASAJU NA PREDSTOJEĆIM IZBORIMA 19. OKTOBRA OVE GODINE — Bosnjaci.Net\nKONGRES BOŠNJAKA SJEVERNE AMERIKE POZIVA BOPNJAKE U KANADI DA GLASAJU NA PREDSTOJEĆIM IZBORIMA 19. OKTOBRA OVE GODINE\nObjavljeno: 18. September 2015. 15:09:28\nGlasanje u demokratskom društvu je najosnovnije pravo koje obezbjeđuje platformu za izjašnjavanje o političkim smjernicama i predstavnicima građana. Pravo glasanja u Kanadi je ustavno pravo svih građana da izvrše svoju dužnost u cilju da se obezbjedi odgovarajuće zastupanje na svim nivoima vlasti. Predstojeći izbori u Kanadi su prilika da se utiče na politiku i društvene promjene s ciljem očuvanja kanadskog kulturnog mozaika. Kanadski Bošnjaci, imaju građansku dužnost da nastoje pomaknuti kanadsko društvo naprijed što je moguće bliže idealima istine, pravde, pravičnosti, jednakosti.\nKBSA se nada saradnji s liderima i članovima onih političkih stranaka koje podržavaju ustavna prava kanadskih Bošnjaka i podržavaju napore za istinu, pravdu i stabilnost u Bosni i Hercegovini. Osim toga, kanadski Bošnjaci će podržati one političare koji osuđuju govor mržnje i negiranje genocida u BiH i drugdje. Važno je da kanadsko raznoliko društvo prepozna opasnosti od govora mržnje i na odgovarajući način zaštiti manjine od eskalacije mržnje i diskriminacije.\nIzbori u Kanadi predstavljaju ključni trenutak za kanadske Bošnjake, da izaberu predstavnike čija politika će pozitivno uticati na bošnjačku zajednicu u Kanadi i na BiH. Zato je veoma važno za sve kanadske Bošnjake da ispune svoje građanske dužnosti i glasaju na predstojećim izborima i da tako izraze svoje demokratsko pravo na glas i mišljenje.\nKanadski Bošnjaci imaju obavezu da pomognu onima koji podržavaju vrijednosti istine, pravde, slobode i jednakosti. Učinimo to, piše u saopćenju Kongresa Bošnjaka Sjeverne Amerike.


Da li je bitka za Šangaj bila prva velika bitka Drugog svetskog rata? -- Tajna povijest -- Sott.net\nTaktički, Čang i njegovi saradnici, među kojima su najveći uticaj imali nemački vojni savetnici, želeli su da namame Japance niže na jug da bi ublažili njihovu prednost u tehnici, jer, za razliku od Mandžurije na severu, koju su Japanci prigrabili još 1931. a koja je ravna i čvrstog tla, u srednjoj Kini zemlja je vlažnija i rastresitija, sa puno rečnih tokova i više padavina, što otežava manevrisanje tenkova i artiljerije.\nStrategijski i politički, Čang se nadao da će reakcija protivnika, odnosno intenziviranje japanskih udara na Kinu i eventualno širenje okupirane teritorije, izazvati oštri diplomatski pritisak zapadnih sila na Japan i, moguće, intervenciju Sovjetskog Saveza, koji je i sam bio ugrožen japanskom ekspanzionističkom politikom i istovremeno pretendovao da direktno utiče na politička i ekonomska zbivanja u kineskim provincijama Mandžuriji i Šinđijangu.\nMeđutim, njegova očekivanja se nisu ostvarila jer je Staljinu, koji je zabrinut da će sve moćniji i agresivniji Japan pokušati da upadom iz Mandžurije preuzme ruski Daleki istok i ukloni se u Sibir kako je to već bio učinio između 1918. i 1922. za vreme građanskog rata između belogardejaca i komunista, najviše odgovaralo da se posveti daljoj industrijalizaciji i vojnom jačanju svoje zemlje bez uplitanja u sukob u Kini, te pusti Japan da se tamo fizički i materijalno iscrpljuje.\nNaime, za SSSR je bilo idealno to što će Tokio morati da prebaci više svojih snaga na jug, dalje od granice, i, uopšte, svoje osvajačke ambicije usmeri na mnogoljudnu Kinu, umesto na naftom, rudom i drvnom građom bogati istočni Sibir.\nSSSR-u je, dakle, odgovaralo da se Japanci na duže zaglibe u kineskom blatu i istroše ljudske i ekonomske resurse.\nDa se to zaista desi Sovjeti su se postarali pružajući veliku pomoć u naoružanju Čang Kaj Šeku i savetujući rukovodstvu Kineske komunističke partije da se uzdrži od sukoba sa njegovom prokapitalističkom armijom jer je ona jedina sposobna da pruži snažan otpor Japanu.\nČang Kaj Šek i njegovi ljudi tako su 1937. ostali bez strane vojne intervencije koju su priželjkivali. U tromesečnu bitku za Šangaj, koja je počela avgusta te godine, na njegovo naređenje je pohrlilo, smatra se, preko 700.000 slabije opremljenih i, uglavnom, od neprijatelja lošije obučenih Kineza.\nOgromni logistički napor Japanaca, koji su dovezli blizu trista hiljada ljudi, izvršili više velikih iskrcavanja i u boj uključili skoro sedam puta više tenkova nego Kinezi, urodio je plodom - mada su na raspolaganju nisu imali ni upola manje ljudi, oni su ostvarili ogromnu prednost u oklopnim jedinicama i letelicama i sa brojnog brodovlja u blizini obale neometano zasipali grad i okolinu granatama velikog kalibra.\nPo domaćim (konzervativnim) procenama, oko 187.000 kineskih boraca je izgubilo život, dok je njih oko 83.000 ranjeno - račun koji ne uključuje civile. S druge strane, japanske žrtve verovatno nisu prešle 10.000 mrtvih i 30.000 ranjenih.\nGrad je nakon žestokih uličnih borbi i višemesečnog teškog bombardovanja, koji su mu kasnije zavredili naziv "dalekoistočnog Staljingrada", pao u japanske ruke, a preživeli kineski borci, koji su nemilice slati u tehnološki neravnopravnu borbu kao topovsko meso, bili su prisiljeni na povlačenje na sever, prema Nankingu (Nanđingu), koji je u to vreme imao status prestonice.\nTaj nesrećni grad je, međutim, vrlo brzo pao pred naletom osokoljenih japanskih trupa - kineska vojska ga je napustila nakon samo tri dana borbi, ostavljajući za sobom masu civila, od kojih je više desetina ako ne i stotine hiljada pobijeno. Zato je opravdano pitanje da li je napad na japanski vojni kontingent u Šangaju mogao biti bolje organizovan i da li je otvoreni, čeoni sukob sa opremljenijim i uvežbanijim protivnikom trebalo da bude izbegnut.\nVelika pobeda, velike reperkusije\nZahvaljujući činjenici da je u Šangaju tada živeo za ono vreme prilično visok broj od oko 70.000 stranaca, vesti o vazdušnom bombardovanju, granatiranju civila i masakrima na ulicama Šangaja i okolnih naselja dospele su na naslovne strane novina na Zapadu, donevši simpatije braniocima.\nJapanska osvajanja u srednjoj Kini produbila su oprez i nezadovoljstvo SAD i Velike Britanije i zaustavile isporuke američkih materijala i opreme za vojnu namenu Japanu.\nMada vlada u Vašingtonu u tom trenutku nije bila voljna da uđe u ozbiljniji diplomatski, a pogotovu ne vojni sukob sa Tokijom zbog njegovih operacija u Kini, kada su Japanci 1940. godine, nakon predaje Pariza Hitleru, umarširali u francusku koloniju Vijetnam ne bi li, između ostalog, presekli snabdevanje Čang Kaj Šekovim snagama u Kini, SAD su reagovale uvođenjem ekonomskih sankcija Tokiju, među kojima je posebno bio bitan naftni embargo, pošto je Japan lavovski deo svojih potreba za crnim zlatom zadovoljavao iz SAD.\nTo je ostrvsku carevinu prisililo da pokuša da potrebne resurse obezbedi silom. Da bi se dokopali naftnih rezervi u Indoneziji, koja se u to vreme nalazila pod kolonijalnom upravom Holandije, zemlje koja se pridružila američkom embargu, Japanci su morali da izvrše duboki prodor u južni Pacifik i jugoistočnu Aziju i pritom neutrališu američke snage na Havajima i Filipinima.\nU smislu da je pokrenula događaje koji su Tokio nešto kasnije stavili na put kolizije sa Vašingtonom i drugim zapadnim silama, velika japanska pobeda u Šangaju može se smatrati Pirovom, pa čak i početkom (sekvence koja je dovela do) kraja japanskih osvajanja, mada to, zbog potonjeg nezaustavljivog napredovanja carskih trupa u samoj Kini, pa onda i Pacifiku i Indokini, neće postati očigledno sve do 1942. godine i bitke za Midvej, u kojoj su Japanci izgubili sve svoje nosače aviona i vojnu inicijativu u Tihom okeanu prepustili Amerikancima.\nTakođe, vrlo bitno, čarke u predgrađu Pekinga i bitka za Šangaj poslužili su kao povod za sporazum Čang Kaj Šekove vlade sa Sovjetskim Savezom za isporuku naoružanja i druge vojne pomoći.\nSovjetska artiljerija, tenkovi, avioni, pa i brojni piloti i vojni instruktori počeli su da stižu u redove Čang Kaj Šekove armije u oktobru 1937. Isporuke su nastavljene i piloti ustupani sve do Hitlerovog napada na SSSR 1941. Mada je za Šangaj i Nanking već bilo kasno, sve to je nesumnjivo doprinelo zaustavljanju japanskog napredovanja u Kini.\nPravi početak Drugog svetskog rata?\nUprkos nedovoljnoj materijalnoj i taktičkoj spremnosti svojih snaga, Čang Kaj Šekova vlada je u avgustu 1937. ušla u frontalni, dugotrajni rat sa tehnički i organizaciono nadmoćnim Japancima, jer, mnogi veruju, nije imala drugog izbora budući da je njihov vojni pritisak rastao i da su pored Mandžurije već bili prigrabili Peking sa okolinom.\nVisoku cenu za taj otvoreni otpor najpre je platio Šangaj. Vojni istoričari specijalizovani za Aziju smatraju bitku za to, još tada, divovsko naselje prototipom ratovanja u urbanoj sredini kakvo je karakteristično za Drugi svetski rat - i zbog teških okršaja prsa u prsa za svaku kuću, i zbog nemilosrdnog bombardovanja iz vazduha.\nŠtaviše, oni sukob koji je počeo čarkama u okolini Pekinga i eksplodirao u Šangaju 1937. godine vide kao pravi početak Drugog svetskog rata, jer su se u njemu sudarila mlada vojna sila, od 1940. godine članica Trojnog pakta, koja je poput svojih saveznika Italije i Nemačke bila željna promene svetskog poretka (Japan), i stara sila, koja je, slično Velikoj Britaniji i Francuskoj, dugo politički i vojno dominirala širokim prostorima i bila nosilac postojećeg poretka (Kina).\nPošto je bez prekida trajao sve do 1945, taj okršaj Kine i Japana se i hronološki nadovezuje i fizički uklapa u ono što se tradicionalno smatra Drugim svetskim ratom, pa ne postoji racionalni razlog zašto se ne bi smatrao iskrom ili semenom najvećeg oružanog sukoba u istoriji čovečanstva.\nOn se, smatraju stručnjaci za Aziju, do sada nije smatrao početkom Drugog svetskog rata zbog viševekovne političke, ekonomske, naučne, pa i lingvističke dominacije Evropljana, odnosno belaca, koja je i u oblasti istorije i geografije izrodila pristrasni evrocentrični pogled na svet koji "stari kontinent" postavlja ne samo u središte geografske karte planete već i razmišljanja o Drugom svetskom ratu i istoriji uopšte.\nAko se, dakle, oslobodimo misaonih okova egocentričnosti i sino-japanski sukob koji je buknuo 1937. prihvatimo kao početak Drugog svetskog rata, onda bitku za Šangaj, u kojoj je angažovano preko milion vojnika na obe strane, možemo shvatiti kao prvi epski boj najvećeg krvoprolića u istoriji naše vrste.


Nakon izbora korisnika, uručeni ključevi novih traktora\nHome / Srebrenica•Bratunac / Dešavanja / Nakon izbora korisnika, uručeni ključevi novih traktora\nBy eSrebrenica.ba on 12. September 2018.@esrebrenica\nUručeni su traktori za tri udruženja poljoprivrednih proizvođača i zemljoradničke zadruge na području opštine Srebrenica.\nKljučeve od traktora modela kW/HP 28,7/39 korisnicima juče je uručio predstavnik Agenzia Italiana per la Cooperazione allo Sviluppo” (AICS) Marko Spada.\nOn kaže da su traktori obezbijeđeni u sklopu projekta “Pilot akcije za ruralni razvoj i revitalizaciju teritorije Bosne i Hercegovine – Faza III”, koji je promovisan od strane “Agenzia Italiana per la Cooperazione allo Sviluppo” (AICS) i koji se provodi u saradnji sa Opštinom Srebrenica.\nNačelnika za privredu ove opštine Cvijetina Maksimovića kaže da su prema odluci komisije izabrani OPZ “Drina plod” Srebrenica, Udruženje za razvoj poljoprivrede “Srednje Podrinje” Skelani i UG “Drina” Srebrenica. Na javni poziv prijavilo se četiri udruženja i zadruge, a tri su ispunile uslove za donaciju.\nVrijednost donacije je 56.000 evra.


Osnivač "Amazona" Jeff Bezos postao je drugi najbogatiji čovek na svetu, pretekavši Warrena Buffetta i Amancia Ortegu.\nRAS predstavio osam programa podrške preduzećima i preduzetnicima\nVršilac dužnosti direktora Razvojne agencije Srbije Željko Sertić predstavio je osam programa podrške preduzećima i preduzetnicima ističući da početnici mogu da dobiju i do 70 odsto bespovratnih sredstava.\n"Excellent SME" je sertifikat koji se izdaje preduzećima koja zadovoljavaju određene kriterijume koji govore o uspešnosti preduzeća, a u Srbiji ovaj sertifikat ima 826 malih i srednjih preduzeća.\nProgram intenzivne obuke za ECDL/ICDL Start\nECDL (European Computer Driving Licence) sertifikat potvrđuje potpunu kompetentnost za korišćenje personalnog računara i osnovnih programskih aplikacija u svakodnevnom radu.\nKako odabrati EU fond i spremiti projekat u skladu sa procedurama EU?\nKako doći do dodatnih sredstava za unapređenje poslovanja kroz EU fondove? Kako povećati konkurentnost vašeg preduzeća korišćenjem EU sredstava?\nJedna od najčešćih grešaka preduzetnika, nakon pokretanja web sajta, je što pomisle da se njihov posao tu završava, a istina je da zapravo tek tada treba da pristupe privlačenju publike, od čije će aktivnosti zavisiti njihov profit.\nUpravljanje rizicima - seminar\nPoplave, požari, pandemije, loše vremenske prilike, gubitak ljudstva, gubitak IT funkcija su samo neki od incidenata koji mogu ozbiljno da naruše poslovne aktivnosti organizacije, a samim tim i isporuku servisa ili proizvoda do kupaca.\nInteraktivna dvodnevna obuka bavi se razumevanjem finansijskih izveštaja, njegovom horizontalnom, vertikalnom i grafičkom analizom, racio analizom, Du Pont-ov sistemom analize profitabilnosti, analizom neto obrtnog kapitala, novčanih tokova do analize kvaliteta finansijskih izveštaja.\nNajbogatije žene na svetu zajedno zarađuju 852 milijarde dolara\nOd 2043 najbogatijih ljudi na svetu 227 su žene, one čine 11 odsto Forbsove liste i zajedno zarađuju 852.8 milijardi dolara.\nNeophodna podrška ženskom preduzetništvu kao pokretaču privrednog razvoja\nPrivredna komora Srbije i EU info centar organizovali su panel diskusiju posvećenu podršci i jačanju ženskog biznisa, a na skupu su predstavljene mogućnosti razvoja ženskog preduzetništva i umrežavanja preduzetnica.


OSM Televizija - "Jahorina film festival"-u konkurenciji 978 filmova iz 66 zemalja\n"Najviše filmova pristiglo je iz zemalja koje su filmske velesile, SAD, Kanade, Francuske, Italije, Velike Britanije, i Indije", rekao je Despić na konferenciji za novinare u Sarajevu na kojoj je predstavljen program ovogodišnjeg festivala.\nPrema njegovim riječima, festivalske nagrade "Zlatni javor" biće dodijeljene za najbolji igrani i dokumentarni film, odvojeno u regionalnoj i međunarodnoj konkurenciji, te za najbolji film iz BiH i Grand pri najboljem filmu na festivalu.\n"Nagrade će biti dodijeljene i za najbolji eksperimentalni, studentski, ekološki i turistički film", dodao je Despić.\n"U saradnji sa fondovima za zaštitu životne okoline Republike Srpske i Federacije BiH /FBiH/ od 12 prispjelih radova odabrano je šest najboljih", precizirao je Despić.\nPrema Zupčevićevim riječima, "Jahorina film festival" iz godine u godinu dobija na žanrovskoj širini - od dokumentarnog do eksperimentalnog filma.\n"Posebno me je oduševila estetska vrijednost pojedinih filmova", istakao je Zubčević.\n"Uživao sam u mnogim filmovima iznenađen idejom, a bilo je i filmova koji su u svim segmentima filmske produkcije kvalitetno urađeni", rekao je Božović navodeći da se filmovi bave životnim, aktuelnim temama, koje se tiču svih nas.\nPodsjećajući da je svih ovih godina opština Pale domaćin i partner "Jahorina film festivala", načelnik opštine Boško Jugović istakao je da nijednog trenutka nije bila dovedena u pitanje podrška ove lokalne zajednice festivalu.\n"Festival je jedan novi ulaz u svijet za Pale, Sarajevo i cijelu BiH", rekao je Jugović i konstatovao da 11 godina postojanja ove kulturne i turističke manifestacije pokazuje koliko ona vrijedi.\nPredstavnik Fonda za zaštitu okoliša FBiH Mirsad Rahman rekao je da već šest godina sarađuju sa "Jahorina film festivalom", koji je prerastao u prepoznatljivu manifestaciju.\nOvogodišnji festival biće svečano otvoren u Kulturnom centru Pale u srijedu, 20. septembra, nakon čega će biti prikazan film Emira Kusturice "Na mliječnom putu".\nSve festivalske projekcije biće održane u sali Kulturnog centra i Hotela "Damis" na Palama.\nMedijski pokrovitelji manifestacije su Novinska agencija Republike Srpske "SRNA", RTRS, Televizija OSM i Javni servis BHRT.\nJoš iz iste kategorije: « Republika Srpska - Istočno Sarajevo - "Zaštitimo djecu u saobraćaju"UČENICI ZAJEDNO SA POLICIJOM KONTROLIŠU SAOBRAĆAJ ISTOČNO SARAJEVO Univerzitet Istočno Sarajevo izložio 80 izdanja na sajmu knjiga u Banjaluci »


Džon Halsman: Bez stabilne Srbije nema stabilnosti ni u širem regionu\nPovodom izveštaja Međunarodne krizne grupe o nameri Beograda da održi izbore u srpskim enklavama na Kosovu naša saradnica Jela de Frančeski razgovarala je sa balkanologom Džonom Halsmanom. Halsman smatra da bi to moglo da radikalizuje političku situaciju na Kosovu i u Srbiji.\nPo rečima Džona Halsmana, saradnika Saveta sa spoljno-političke odnose, u Bonu, održavanje parlamentarnih izbora na kojima bi učestvovali kosovski Srbi dovelo bi u pitanje suverenost Kosova, što je – kako je rekao - “poslednja stvar” koju Evropska Unija i šira međunarodna zajednica žele da se dogodi u ovom trenutku. Halsman dodaje da su Sjedinjene Države predočile svojim evropskim partnerima da Brisel mora da preduzme vođstvo u pogledu Kosova. Prema njegovim rečima, Vašington je zaokupljen nizom ključnih međunarodnih pitanja, kao što su Iran, Pakistan, Irak, Avganistan i borba protiv Al Kaide. Kosovo, kaže Halsman, više ne predstavlja bitno pitanje američke spoljne politike.\nO odnosima između Beograda i Brisela i predizbornoj atmosferi u Srbiji, Halsman je rekao:\n“Predsednik Tadić je u procepu između činjenice da pridruživanje Evropskoj uniji obezbeđuje napredak Srbiji i javnog mnjenja, koje zamera Evropskoj uniji zbog proglašenja nezavisnosti Kosova. Tadić živi u demokratskoj državi i mora da reaguje na želje svojih birača. Iskreno rečeno stvari ne bi mogle da budu gore.”\nHalsman kaže da podrška koju Moskva pruža Srbiji nije nikakvo iznenađenje:\n“Rusija kaže: tu smo, postojimo. Oni ubeđuju ljude poput Koštunice da Moskva predstavlja alternativa Briselu, da budućnost Srbije više leži u odnosima sa Rusijom nego sa Evropom. Putin to isto govori Abhaziji i Osetiji, jer zazire od proširenja NATO-a na to područje. S druge strane, Moskva podseća Zapad da nezavisnost Kosova nikada neće moći da dobije odobrenje Ujedinjenih nacija, koje Evropljani žele, jer bi to pojačalo međunarodni legitimitet nezavisnosti Kosova. Evropska unija se nalazi u veoma nezgodnoj situaciji u kojoj ne može da učini mnogo osim da Srbiji ponudi prijem u svoje članstvo. Međutim mnogi Srbi ne veruju u takvo obećanje.”\nPo rečima Halsmana, Rusija ne nudi Srbiji ekonomsku, niti neku drugu materijalnu pomoć. Moskva, kaže Halsman, “hrabri Srbe da skoče sa litice, a pri tom nema nikakav plan za njihovo spašavanje”.\nHalsman takođe upozorava da bi, ukoliko Beograd nastavi sadašnju politiku, moglo doći do destabilizacije područja i dalekosežnog poremećaja u odnosima Srbije i Evropske Unije.\n“Postoji opasnost da dođe do radikalizacije politike Srbije, posle čega bi šanse za prijem u Evropsku uniju bile još manje. S druge strane, sadašnje stanje ukazuje na nemoć Evrope da rešava sporove oko Kosova. Takva situacija nikom ne treba, jer bez stabilne Srbije nema stabilnosti ni u širem regionu.”\nHalsman smatra da su nesređeni odnosi Beograda i Prištine posledica neuspeha u nalaženju kompromisnog rešenje o budućnosti Kosova, tokom razgovora koje su dve strane vodile pre proglašenja nezavisnosti bivse Srpske pokrajine.


Pre neka tri meseca sam primetio malo zadebljanje na desnima I mislio sam da je cista ali mi je posle snimanja zuba stomatolog rekao da je taj zub radjen pre 6 godina I da je sada dobio losu reakciju leka I da Mora ili da se vadi ili da se hirurski operise sad posto sam kod njih to radio deluje mi da ne zele da mi kazu sve mozda gresim ali ne znam.\nUros19 - 11. 11. 2019.\npromena na desnima koju navodite može predstavljati fistulu, koja nastaje kao posledica prisustva i zapaljenja patološkog procesa u kosti oko vrha korena zuba. U tom slučaju potrebno je kliničkim pregledom i analizom Rtg snimka navedenog zuba utvrditi da li se zub može adekvatno izlečiti i sačuvati, ili je potrebno njegovo vađenje. Ukoliko se proceni da je zub moguće sačuvati, neophodna je adekvatna kanalna terapija navedenog zuba, a po potrebi i hirurško uklanjanje patološkog procesa (apikotomija).\nNažalost bez kliničkog pregleda i analize Rtg snimka navedenog zuba, ne može se sa sigurnošću tvrditi o čemu je tačno reč.\nSavetujemo Vam da imate poverenja i sledite uputstva Vašeg stomatologa, kako bi se preduzela najbolja moguća terapija u Vašem slučaju.


17. novembar 2012. Učesnici javnog slušanja\nOdržano javno slušanje na temu „Zaštita od zloupotrebe dece na internetu“\nJavno slušanje na temu „Zaštita od zloupotrebe dece na internetu“, u organizaciji Odbora za prava deteta, održano je 17. novembra u Domu Narodne skupštine.\nPredsednik Narodne skupštine i predsednik Odbora za prava deteta mr Nebojša Stefanović, otvarajući javno slušanje, naveo je da savremeno informatičko doba predstavlja veliko dostignuće koje pruža brojne mogućnosti za mlade, ali i da je izvor opasnosti za njihovu bezbednost i da ih je potrebno zaštiti od raznih vrsta zloupotrebe na internetu. Zato, veoma je bitno dobro zakonski urediti tu oblast i na nacionalnom i na globalnom nivou, ukazao je Stefanović.\nSpecijani tužilac za visokotehnološki kriminal Branko Stamenković upoznao je prisutne sa izazovima računarskog kriminala i opasnostima od zloupotrebe dece u Srbiji, predstavljajući rezultate rada, kao i dalje korake u prevenciji i postupanju državnih organa po pitanju visokotehnološkog kriminala.\nGlobalne izazove i strategije za podizanje bezbednosti dece na internetu izložila je zamenica direktorke UNICEF-a u Srbiji Lesli Miler.\nPoverenik za informacije od javnog značaja i zaštitu podataka o ličnosti Rodoljub Šabić ukazao je prisutnima da zaštita dece od zloupotebe na internetu ne treba da bude samo krivično-pravna, već da ih treba zaštititi i od svakodnevnih sadržaja mržnje, netolerancije i poziva na nasilje, koji utiču na formiranje mladih ličnosti, dok je poverencica za ravnopravnost dr Nevena Petrušić naglasila da je prevencija ključna i da ova ozbiljna tema opasnosti od zloupotrebe dece na internetu treba da se nađe i u nastavnim programima na fakultetima koji obrazuju ljude koji će raditi sa mladima.\nZamenica zaštitnika građana Tamara Lukšić Orlandić naglasila je prednosti dosupnosti digitalne tehnologije za decu, ali i potrebe obuke dece za bezbedno korišćenje tehnologije, jer sve ono što se dešava u virtuelnom svetu, ima posledice u realnom svetu.\nDirektorka NVO Centar za prava deteta Ivana Stevanović predstavila je nacrt Nacionalne strategije za prevenciju i zaštitu dece od trgovine i iskorišćavanja u pornografiji i prostituciji, zloupotrebom informacionih i komunikacionih tehnologija, u čijoj izradi su učestvovali predstavnici ministarstva, civilnog društva i medija.\nPredstavnice Telekoma Jelena Stojanović i Telenora Ivana Matijević, govorile su o odgovornosti i ulozi ova dva provajdera u zaštiti dece od zloupotrebe na internetu i ukazale na servise i usluge koje oni nude za filtriranje sadržaja i ograničenje pristupa deci na internetu.\nUčesnici javnog slušanja, narodni poslanici, predstavnici ministarstava, civilnog sektora, međunarodnih organizacija, kao i predstavnici osnovnih, srednjih škola i fakulteta, složili su se da život dece u savremenom informatičkom društvu pruža velike prednosti za njihov razvoj, obrazovanje i kvalitetan život, ali da otvara i brojne izazove i opasnosti za njihovu bezbednost.\nPredsednik Narodne skupštine i predsednik Odbora za prava deteta mr Nebojša Stefanović ocenio je da je zajednički stav učesnika da su veoma bitni zakonski okvir i strategije na nacionalnom i globanom nivou za zaštitu dece od zloupotrebe na internetu, uz jačanje preventivnih programa i saradnje državnih institucija sa roditeljima, obrazovnim institucijama i civilnim sektorom.


Mirni protest četiri granska sindikata – mojKontakt portal – Radio Televizija Kontakt\nPredsjednik Sindikata pravosuđa Republike Srpske Siniša Petrović rekao je novinarima juče nakon višečasovnih razgovora sa premijerom Srpske Željkom Cvijanović i resornim ministrima, da su sindikalci tražili da od 1. januara bude vraćeno pet odsto ranije umanjene plate i garancije Vlade da će to biti izvršeno od početka naredne godine.\n“Ni na to nismo dobili odgovor. Zbog toga i najavljujemo javno okupljanje i šetnju, koje će početi u 12.00 časova ispred zgrade Sindikata i na kojem će učestvovati predsjednici sindikalnih organizacija i povjerništava”, rekao je Petrović.\nOn je naveo da sindikati na taj način žele da iskažu nezadovoljstvo, jer nisu uvaženi njihovi zahtjevi.\n“Najavljeni skup održaće se u mirnoj i demokratskoj atmosferi, a u narednom periodu nastavićemo pregovore sa Vladom Srpske”, rekao je Petrović i dodao da današnji protest nije ultimatum.\nPredsjednici sindikata obrazovanja, nauke i kulture Dragan Gnjatić, radnika unutrašnjih poslova Anica Јondić i uprave Tomislav Vrhovac rekli su juče da su spremni da nastave razgovore sa Vladom i istakli da im nisu date garancije kada će i u kom obliku biti vraćeno pet odsto.\nPredsjednici četiri granska sindikata razgovarali su juče sa predsjednikom Vlade Srpske Željkom Cvijanović, ministrom unutrašnjih poslova Radislavom Јovičićem, ministrom prosvjete i kulture Goranom Mutabdžijom i ministrom pravde Goranom Zlatković.


"On će biti najbolji naš košarkaš svih vremena | Skandalozno\nMiško Ražnatović: “On će biti najbolji srpski košarkaš svih vremena”\nRažnatović je pričao o Jokićevom pozivu na NBA Ol-star, reprezentaciji Srbije i drugim stvarima u ekskluzivnom intervjuu za novinarku Saru Milićević.\nRažnatović je istakao da je veoma srećan zbog poziva na prestižnu Ol-star utakmicu Nikoli Jokiću, koji će biti prvi srpski igrač posle 15 godina koji je dobio tu čast.\n“Mene je možda najviše obradovala ta vest. U prvom trenutku je bio čudan osećaj, očekivali smo to, ali kada se vest pojavila… Veliko zadovoljstvo i sreća“, rekao je Ražnatović za TV Prva.\nMiško je otkrio kakva je bila Nikolina reakcija kad je saznao da je i zvanično izabran među rezerve tima Zapada.\n“Neposredno nakon toga, pričali smo 10-15 minuta. Njegova reakcija je bila kao ista onakva kakva i na druge stvari u životu. Mladi bi rekli – kul. Prilično smireno, naravno zadovoljno i srećno, ali rekao je da u tom trenutku nije još nije svestan svega što se dešava. Ja verujem kada dođe tamo, u Šarlot, i kada se suoči sa svim tim zvezdama i bude u društvu, da će tek onda postati svestan onoga šta je uradio”, dodao je Ražnatović.\nSrpska košarka je u istoriji imala neke veoma kvalitetne i priznate košarkaše, ali Ražnatović veruje da će Jokić biti najbolji.\n“Mislim da je Nikola na pragu da dobije tu kvalifikaciju, najboljeg srpskog košarkaša svih vremena. Naravno tu su velikani u borbi za to mesto, kao što su Peđa Stojaković i Vlade Divac, ali imajući u vidu da njemu predstoji još nekih desetak godina NBA karijere, a da je u ovom trenutku oborio mnoge rekorde, ne samo srpskih, već i NBA igrača… Zaista mislim da će po okončanju njegove NBA karijere ponetiti tu titulu – najboljeg srpskog košarkaša svih vremena”.\nZa kraj, Ražnatović je rekao da veruje da će centar Denvera predstavljati reprezentaciju Srbije na Svetskom prvenstvu u Kini 2019. godine.\n“Ta šansa je više nego realna i mislim da sve te izjave koje su se pojavljivale u nekoj negativnoj reakciji krajnje preuranjene jer o se nikakva odluka nije donela, niti se puno pričalo o tome… Ali ja se nadam da će Nikola igrati u Kini”, zaključio je Ražnatović.\nBudite prvi sa komentarom na članku "Miško Ražnatović: “On će biti najbolji srpski košarkaš svih vremena”"


Uspjeh karataša „MLADOST“ Vitez na prvom kolu kantonalne karate lige – Radio Vitez\nUspjeh karataša „MLADOST“ Vitez na prvom kolu kantonalne karate lige\n6. travnja 2017. 10:05 6. travnja 2017.\nU nedjelju, 02.04.2017.g., u organizaciji Karate Saveza SBK/KSB i tehničkoj organizaciji karate kluba „Reflex“ u Donjem Vakufu je održano prvo kolo Kantonalne karate lige SBK/KSB .Na takmičenju je učestvovalo preko 400 takmičara iz 16 klubova. Karate klub „Mladost“ Vitez je nastupio sa 25 takmičara koji su osvojili 22 medalje i to 11 zlatnih, 6 srebrnih i 5 bronzanih medalja .\nZlatne medalje su osvojili Ismet Trako u borbama , Enis Mehić u katama i borbama, Ahmed Topoljak,Harun Haskić, Belmin Spahić, Harun Redžić i Azra Mujkić u borbama te Adi Mehić, Ema Bešić i Nedžmina Varupa u kategoriji kate.\nZa najuspješnijeg takmičara karate lige proglašen je član karate kluba “Mladost” Vitez Enis Mehić sa osvojene dvije zlatne medalje i to kategorijama kate i borbe.\nŠef stručnog štaba, Aldin Adilović, izrazio je zadovoljstvo postignutim rezultatima, te naglasio da se njegovi takmičari kako ovi u mlađim kategorijama, tako i takmičari u seniorskoj kategoriji pripremaju za nastupajuća Državna prvenstva na kojima također očekuje odlične rezultate.\nPrevious ArticlePolicajci će kažnjavati sa 100 KM za pušenje cigareta u zatvorenim javnim prostorimaNext ArticleMladen Grdović predstavio novi singl i spot “Zemlja dide mog”